Hedabideetarako laguntzei eutsi die Jaurlaritzak, eta beste atalak jaitsi egin ditu | Euskal Herria | Berria\nHedabideetarako laguntzei eutsi die Jaurlaritzak, eta beste atalak jaitsi egin ditu\nIKTetarako laguntzetan izango da murrizketa handiena, %45ekoa. Euskalgintzarako atalean, LanHitz deialdian eta Euskara Biziberritzeko Plan Nagusirako laguntzetan %15ekoa da jaitsiera.\nEusko Jaurlaritzak iazko diru kopuru bera emango die laguntzatan euskarazko hedabideei: 4.875.000 euro. Hizkuntza Politikarako sailburuordetzak ematen dituen deialdietan zati handiena du hedabideenak —euskaltegiena aparte joaten da—, eta «lehentasun nabarmena» eman nahi izan diote, Patxi Baztarrika sailburuordearen hitzetan. Kontuan izatekoa da, hala ere, mozketak iaz egin zituela Jaurlaritzak atal horretan; %11 jaitsi zituen laguntzak.\nBeste laguntza batzuetan badira murrizketak iazko deialdiekin alderatuta. %15 inguruko jaitsiera dago euskalgintza delako deialdian —gizarte bizitzan euskararen erabilera indartzeko ekimenei ematen dizkiete laguntzak horren bidez—, LanHitz programan —enpresetan euskararen presentzia areagotzeko da—, eta EBPN Euskara Biziberritzeko Plan Nagusia garatzeko laguntzetan. Hona, dirutan: Euskalgintza zatira 979.200 bideratuko dituzte, iaz baino 172.800 gutxiago; LanHitz-era, 1.944.800 euro, iaz baino 340.200 gutxiago; eta EBPNko ekintzetara 1.385.000, aurreko urtean baino 245.000 gutxiago.\nHoriek baino murrizketa handiagoa dute IKT informazioaren eta komunikazioaren teknologietarako laguntzek: %45 gutxitu dute dirua deialdi horretan. Baztarrikak azaldu du inbertsio gisara joaten direla IKTetako proiektu ugari, eta Jaurlaritzak berak esana duela inbertsioetan jaitsiera izango zela. Dirutan, IKTen deialdiak 807.500 euro izango ditu, iaz baino 656.700 gutxiago.\nLaguntzetarako deialdia gaur bertan argitaratu du EAEko aldizkari ofizialak, eta ekainaren 6ra arteko epea jarri dute aurkezteko. Deialdiak urte hasieran egiteko eskatua zuten elkarteek aspaldian, urterako aurreikuspenak egite aldera. Jaurlaritzak hitzeman du datozen urteetan hasieran egingo dituela deialdiak.Eusko Jaurlaritzak iazko diru kopuru bera emango die laguntzatan euskarazko hedabideei: 4.875.000 euro. Hizkuntza Politikarako sailburuordetzak ematen dituen deialdietan zati handiena du hedabideenak —euskaltegiena aparte joaten da—, eta «lehentasun nabarmena» eman nahi izan diote, Patxi Baztarrika sailburuordearen hitzetan. Kontuan izatekoa da, hala ere, mozketak iaz egin zituela Jaurlaritzak atal horretan; %11 jaitsi zituen laguntzak.\nLaguntzetarako deialdia gaur bertan argitaratu du EAEko aldizkari ofizialak, eta ekainaren 6ra arteko epea jarri dute aurkezteko. Deialdiak urte hasieran egiteko eskatua zuten elkarteek aspaldian, urterako aurreikuspenak egite aldera. Jaurlaritzak hitzeman du datozen urteetan hasieran egingo dituela deialdiak.


Donetsk Defentsa: egoeraren informea, 16.08.11 – Euskal Herria ★ Donbas Elkartasun Komitea\nDonetsk Defentsa: egoeraren informea, 16.08.11\nOsteguna, Abuztuak 11, 2016 – 15:11\nDonetskeko Herri Errepublikako egoerak oraindik tenso dirau.\nPasa den egunetik ukrainar zigortzaileek su etena 267 aldiz apurtu dute.\nEtsaiak 122 mm eta 152 mm-tako 74 artileria pieza jaurti ditu eta 82 mm eta 120mm-tako 164 mortero pieza errepublikako herri baketsuen aurka. Bestalde, bonbardaketa infanteriaren borroka ibilgailuekin, granada jaurtigailuekin eta arma txikiekin egin zuten.\nGorbatyuk, Vodolazsky, Zabolotny, Zubanich, Panchenko, Goraz militar kriminalak izan dira bonbardaketaren arduradunak eta Zaitsevo, Yasinovataya, Vesyuloye, Mineralnoye, Aleksandrovka, Yelenovka, Spartak, Dokuchayevsk, Styla, Kominternovo, Leninskoye, Sakhanka eta the Petrovsky district of Donetsk City herri errepublikarrak bonbardatu dituzte.\nDonetskeko Kiyevsky eta Petrovsky auzoetan 4 etxe-eraikin suntsituak izan dira.\nUkrainarrek oinarrizko azpiegiturak erasotzen jarraitzen dute. Hortaz, gaueko bonbardaketan gas tuberia bat hondatu zen eta ondorioz Kyevsky auzoaren parte bat hornidura gabe geratu da.\nUkrainar Indar Armatuek Minskeko akordioetan debekatua duten ekipo militarra kontaktu linean berrezarri dutela ohartu gara.Hortaz, hurrengo herrien inguruan:\nNovgorodskoye (Kontaktu lineatik 15 km-tara) 6 MRLS “Grad”, 4 tanke eta 6 infanteria ibilgailu.\nValyeryanovka (Kontaktu lineatik 15 km-tara) auto-propultsatutako 2 “Akatsiya” Howitzer 152 mm-ko kalibrekoak, 7 tanke eta bi “Ural” ibilgailu pertsonal militarrarekin.\nGranitnoye (Kontaktu lineatik 15 km-tara) Auto-propultsatutako 152 mm-ko kalibreko “Giatsint) bi artileria plataforma.\nNovosyolovka (Kontaktu lineatik 15 km-tara) 2 infanteria ibilgailu eta 50 militar baino gehiago.\nSu-etenaren bortxaketen beherakada OSCE-ren diputatu nagusi Alexander Hug-ek zuzenduta Donetsken hasitako begiraketa misio espezialarekin du zerikusia. Hala ere, bere presentzia egon arren ukrainar komandante hiltzaileek bonbardatzeko ordenak ematen jarraitu dute. Donetsk hiriko Petrovsky auzoan 10. banandutako mendiko posizioetatik Zubanich militar kriminalaren agindupean dagoen eraso brigadak egindako mortero bonbardaketen ondorioz 16 urteko neska bat, Zhukova Yana Dmitriyevna, metraila zatiek zauritua izan da.\nGizateriaren aurkako krimenek ez dutela preskribitzen nahiko nuke aipatu eta ziur nago ukrainar zigortzaile bakoitzak ordaindu beharko duela egindakoa.\nEduard Basurin, Donetskeko Herri Errepublikako defentsa ministerioko komando operatiboko komandante-ordea\nDONi News Agency-tik euskaratua.\nPrev Poroshenko ordena poner en alerta las unidades en la frontera con Crimea y Donbass\nNext Donetskeko Herri Errepublikako buru Aleksandr Zakharchenko-ren iritzia Ukrainar Indar Armatuak gatazka gunean indartzeari buruz.


Miguel Indurain: “Aurtengo biretan maila handia eskatu eta eskaini da”\n2020-04-11 // Uncategorized // Iruzkinik ez\n1991n, errenkadan irabazi zituen bost Tourretan lehenbizikoa amaitu ostean elkarrizketatu zuen Miguel Indurain (Atarrabia, 1964) ARGIAko kazetari Myriam Gartziak. Elkarrizketa osorik ekarri dugu hona, aste honetan ARGIAren hemerotekatik berreskuratu dugun seigarrena.\nUnai Iturriaga: “Tira grafikoen bidez tiro egitean, errealitatea ezagutuz gero hobeto egingo duzu”\n‘Tasio’ eta haren lekukoa hartu duen Iturriaga, 2019ko ekainean.\n2019ko ekainaren 3an publikatu zuen Unai Iturriagak lehenbiziko tira grafikoa Gara egunkarian, Zugazart sinadurapean, amaren abizenetik (Zugaza-Artaza) hartua. “Eskerrik asko, Tasio!” mezuak hartzen zuen tiraren ia osoa. Javier Etayo, Tasio. Egin egunkarian 1991tik hura itxi zuten arte, Euskadi Información-en gero, eta Gara-n 1999az geroztik, egunero hutsik egin gabe, iaz erretiroa hartu zuen arte. “Zorrotz eta garratz merezi zutenekin. Maitasunez eta samurtasunez behar zutenekin”, zioen Tasioren lekukoa hartu zuen Unai Iturriagaren estreinako bineta hark. Eta, hilabeteotan Zugazart-en ibilerak jarraitu dituen irakurle gisa, esango nuke bere buruari ere aplikatzen diola Tasio-ri eskainitako esaldi hori. Iñigo Cabacas, Zaldibar, Covid19… horien inguruko tira grafikoek erakusten dutenez. Telefonoz egin dugu elkarrizketa. Ezin bestela, etxe-zuloan sartuta egonik.\nMarino Lejarreta: “Hemendik kanpoko afizioan fanatismo gehiago dago”\n2020-04-10 // Txirrindularitza, Uncategorized // Iruzkinik ez\nMarino Lejarreta Arrizabalaga, Berrizko ihia (El junco de Berriz, gaztelaniaz), txirrindulari profesionala izana 1979tik 1992ra bitartean, Udaberriko Klasikoan sufritu zuen eroriko gogor batek erretiroa hartzera behartu zuen arte. Eskalatzaile fina, 52 garaipen lortu zituen guztira, hiru itzuli handietan etapak tartean. 1982an Espainiako Vuelta irabazi zuen, Ángel Arroyo deskalifikatua izan ostean dopin kontrolean positibo eman zuelako. Italiako Giroan laugarren sailkatu zen 1984an eta 1987an, eta Frantziako Tourrean bosgarren 1989an eta 1990ean. Halaber, Donostiako Klasikoa hirutan irabazi zuen Marinok.\nMarino Lejarreta, alboan Stephen Roche duela, 1987ko Tourrean / Joanseguidor.com\nJesus Loroño: “Euskaldunei Tour bat irabazteko egurra falta zaie”\n2020-04-09 // Uncategorized // Iruzkinik ez\nJesús Loroño Arteaga (Larrabetzu, 1926-1998), Larrabetzuko lehoia, 1944tik 1962ra izan zen txirrindulari profesionala. Eskalatzaile trebea zen, eta 65 garaipen lortu zituen, 1957ko Espainiako Vuelta tartean. 1953an Frantziako Tourreko mendiko saria irabazi zuen, eta Espainiako mendi txapelketa 1954an. Eibarko Bizikletan (gerora Arrateko Igoera, eta Euskal Bizikleta ondoren) bitan nagusitu zen, 1956an eta 58an. Loroñok lehia estua –hitz gogorragoak ez erabiltzearren– izan zuen Federico Martín Bahamontesekin.\n1987ko ekainean Loroñori egindako elkarrizketa mamitsua plazaratu zuen ARGIA aldizkariak, 1.157. zenbakian, N. Arrastoa eta L . Aristik sinatua. Osorik ekarri dugu blogera:\n“EUSKALDUNEI TOUR BAT IRABAZTEKO EGURRA FALTA ZAIE”\n“Loroño Kanpazarren” / Sinaduran (?) “Txonco” irakurri daiteke\n2020-04-08 // Uncategorized // Iruzkinik ez\nFrancisco Gabikagogeaskoa Ibarra, Patxi Gabika (Ispaster, 1937- 2014), 1961tik 1972ra izan zen txirrindulari profesionala, KAS taldean beti (1968-69an salbu). 21 garaipen lortu zituen, 1966ko Espainiako Vuelta tartean. Urte horretan, gainera, zazpigarren amaitu zuen Frantziako Tourra; eta urtebete geroago, Italiako giroan etapa bat irabazi zuen.\nPatxi Gabikaren izena KAS taldeari lotua dago. Han eman zituen profesional bezala ia urte denak / @Urtekaria\n2020-04-07 // Txirrindularitza // Iruzkinik ez\n2020-04-06 // Uncategorized // Iruzkinik ez\n2020ko Euskal Herriko Itzulia gaur abiatzekoa zela-eta, hainbat ziklistari eta txirrindularitzaren munduko beste protagonista batzuei ARGIAn egin zaizkien elkarrizketak jasoko ditugu blogean, hasita, paradoxikoa gerta badaiteke ere, Itzulia lehiatzerik izan ez zuen Luis Otañori 1963an egindakoarekin.\nLuis Otaño, Margnat Paloma taldeko mallotarekin, 1962-63an.\n2020-04-04 // Uncategorized // Iruzkinik ez\n2020-03-31 // Uncategorized // Iruzkinik ez\nRafa Nadal eta Pau Gasol; azpian, Sócrates.\n2020-03-26 // Uncategorized // Iruzkinik ez\n2 / 50« Aurrekoa1234102030Hurrengoa »


Argia Eguna pelikularen aurreko urteak\nKristo Aurreko ARGIAren kanpainak\nHollywooden pare jarriko gara gaur. Orain modan daude arrakasta izan duten pelikulen aurreko atalak; seguru zuk ere ezagutzen duzula baten bat, irakurle: Eraztunen Jauna trilogia osoa pantailan ikusi ondoren kaleratu zuten Hobbit, edo dagoeneko iragarri duten Izarretako Gerra pelikula-sailaren aurreko partea. Bada gaurko ARGIAk ere badu bere aurreko partea, eta Kristo Ondorengo III. Argia Eguna oraintxe ospatu dugula aprobetxatuta, Kristo Aurreko urte haiek errepasatuko ditugu.\n1980an Donostiako Balda pilotalekuan euskal sukaldari ezagunenek ARGIAren alde emandako 1.000 bazkarien irudia.\n1977ra egingo dugu salto. Frankismo ostean, ia erabat gazteleraz aritzen ziren aldizkari eta egunkari abertzaleen sorrerak euskarazko aldizkariak kolpatu zituen, eta tartean zen orduko Zeruko Argia ere, Anaitasunarekin, Herriarekin edo Jakinekin batera. Orduko borroka euskarazko prentsa bultzatzea zen, eta bide horretatik sortu zen 1980an Prentsa euskaraz! kanpaina, aipatutako aldizkari horiek egina. Baina borroka kolektibo horrez gain, bakoitzak ere bazuen berearekin nahiko lan. Anaitasuna, esaterako, estuasun ekonomikoa medio 1983an desagertu zen. Eta garai hartantxe langileen esku geratu eta ARGIA bilakatua zenak lana gogotik egin beharko zuen aurrera ateratzeko.\nARGIA proiektua herritarrengana gerturatu eta ezagutzera ematearen ideia ez da atzo asmatutakoa, eta orain egiten diren Argia Egunen helburu bera zuten 1980ko hamarkadako kanpainek. Hortik doa 1.000 bazkarirena ere. Euskal gastronomia berrian murgilduta zebiltzan Arzak edo Argiñano bezalako sukaldariek prestatutako 1.000 bazkari eman zituzten 1981ean Donostiako Balda pilotalekuan, ordurako aldizkariaren erreleboa hartua zuten Joxemi Zumalabek, Elixabete Garmendiak, Joxe Mari Ostolazak, Josu Landak eta konpainiak bultzatuta.\nEta ziurrenik egun haren balorazio ezberdinak egongo diren arren, proiektua kalera ateratzeko balio izan zuen; eta horrek hauspotuta akaso, 1982an ospatu zen lehen aldiz Argia Eguna. Ez zen gaur bezala herri batean zentratzen, baizik eta mahaiak jarri ziren Euskal Herriko hainbat puntutan, ARGIA zabaldu eta harpidetzak lortzeko. Hamar urtez ospatu zen Argia Eguna, eta 300 mahaitik gora jartzera iritsi ziren 1987an.\nKanal hauetan artxibatua: Argia Jendea | Argia Eguna


Zer egin istripu baten ondoren. Trafiko-istripu - Alemaniako abokatu konektatuta. Handiena lege-ataria.\nZer egin istripu baten ondoren. Trafiko-istripu\nBaina nola erantzun trafiko istripu eskubidea\nOro har, ona, milioi trafiko istripu erregistratu polizia agintariek urtean nazioHorietako gehienak bukatu hemen, zorionez bakarrik jabetza kalteak. Baina, azken finean, baino gehiago. Aldi berean, Estatistika dio Federal bulego erako, bat gehiago igo Zenbakiak errepide heriotzak aurrera: Buruz heriotzak espero dira - bi gehiago, aurreko urtean baino. Handiena arrisku-taldeak dira oraindik ere, gidariak bidaiarien Autoak. Baina, era berean, Bizikleta eta motozikleta pilotuak sarriago huts edo parte hartzen ari dira istripuak. Horiek datu estatistikoak bat emaitza, batez ere: ezin da Inor, eta denek izan behar txarrena prestatu. Zer kontuan hartu kasuan txikiak jabetza kalteak. Horiek eta galdera gehiago egingo honetako aholkulari ataria gaia"istripu"da, xehetasun gehiago azaldu. Modu egokian jarduteko istripu larri baten ondoren bizitza gorde daiteke. Baina gero, hau da, ibilgailuaren gidariak, besterik gabe, istripu pass - bat beldur, beste kanpo axolagabekeria. Zioa garrantzirik: Ordaindu ahal izango duzu bat isad istripua eszena, ez lagundu, oztopatzen erreskate indar beren lana, edo, are gehiago,"Gaffer", espero behar duzu zigor gogorrak. Duzu hautematen zuzenean trafiko istripu batean, zuk behartuta daude laguntza emateko.\nHala ere, hau ez da zirkunstantzia guztietan.\nDute ekarriko luke, beraiek beren Ekintzak, nahiz arriskua, behar ez baduzu, esku hartzeko ekintza. Zure bizitza eta zure segurtasuna beti lehentasuna. Hala ere, nahiz eta kasu horretan, zuk behartuta daude gutxienez alerta erreskate indarrak.\nIstripua eszena eskura duzu, ordea, arriskurik gabe, eduki behar duzu, eta parte hartzen duten alderdiek istripua.\nBaina zer dira puntu oharra. Abisua triangelu behar izan arabera trafiko baldintza nahikoa urrun aurrean istripu jarraituz trafiko - jarri behar beste garraio-hartzaileek modu egokia da hurrengo trafiko arazoa: Asko Pertsonak dira, beraz, bereziki segurua dira, eta beldur zerbait gaizki egin.\nHala eta guztiz ere, gehienak izan behar du, batez ere, horren jakitun: ez zen Egiten dute Lehen laguntzak, ezin duzu hori egin arabera § c zigor kodea (StGB) porrota laguntza eskaintzea da errudun: Nork ordaintzen kasuan istripu edo komuna arriskuan edo laguntza Behar, hau da, nahiz eta erantzule eskatzen zion egoera arrazoizkoa, bereziki gabe esanguratsua ardurapean, eta gabe urratzen beste garrantzitsua betebeharrak posible da, kartzela-zigorra gehienez urtebete edo diru-zigorra.\nDa, beraz, oro har, ahalik eta laguntza eskaintzea, baita ere, zuk behartuta legeak horrela egin.\nBeldur zerbait gaizki egiten ari da, eta ez da justifikatu kasu gehienetan, hala ere.\nAlderdiek saiatu behar bizkortzea edo beste laguntza prestazioak, kalte, mehatxatzen horiek araua, eta zigorrak ez. Hau baino ez da posible bada, arduragabekeria da frogatu Jarduteko izan daiteke. Baina hau ez da normalean gertatzen. Eta, azkenean, batez ere, horiek babestu, konfiantza, Lehen laguntzak emateko. Bestela ere nahi Eskumena, bestela bakarrik eta gutxiago, pertsona aurkitu izan duten benetan ordaindu kalte kasuan, laguntza.\nBakoitzak lizentziaren titularrak behar, lortu ahal izateko lizentzia, Lehen laguntza ikastaroa.\nADAC eta alemaniako gurutze Gorria, hala ere, erreferentzia askotan, izan ere, berezia da hau, jakina, ona da, askotan, bakarrik, apur bat. Ahal izateko, estres egoeretan eta istripu-egoeretan batez ere, besteak beste, behar bezala eta azkar jokatu, ez dago behar da erregularra birziklatze Ikasgaia. Gehiago Ariketa, larrialdiren bat gertatuz gero, subirano ekintza jendea.\nEz duzu uste denbora luzez buruz banakako urrats, baina, besterik gabe, deitu ikasi Ezagutza.\nBakoitzak gidaria da, beraz, gomendatzen duten aldiro birziklatze ikastaroak eskumena duten zerbitzuak.\nBada, lehen bezala aider eszena istripu bat, jarraitu ahal izango duzu, kasu horretan, ziurgabetasuna, hala ere, beti Lehen-laguntzak gida larrialdi kasuan kasu.\nIbilgailu bakoitzeko lagundu behar dute, gutxienez, Lehen kutxa beharrezko Elkartea eta material lagungarrien. Honek ere barne hartzen ditu, manta termiko, eskularruak, guraizeak eta Lehen laguntzak txartela, beharrezko heldulekuak eta trikimailuak zerrendatu eta azaldu. Erreskate langileak iristen eszena, hartu ahal izango dute dena baino gehiago - ere arreta zauritu. Behar ahal izango duzu mantentzeko oraindik begi-lekuko. Gisa eragiten erantzule istripu duzu, edozein aipatutako laguntzailearen erantzukizun - beste betebeharrak. Horretarako, at Geratzen istripua eszena.\nBaimenik gabe Kentzea istripua eszena - hit-eta-run - bat marrazten zigorra.\nNoiz ahal izango duzu, porrota lagunduko dira leporatu\nNoiz Utzi istripu bat bezala hit-eta-run. Daiteke bat kalte txikiak izan ere, zorrozki zigortu. Bat parte hartzen duten alderdi istripu, istripu bat izan ondoren, errepideko garraio istripua eszena, aurretik zuen istripu parte hartzen duenak nahita edo negligently kalteak kasuan. Arreta, adibidez, bidaiarien, gidari edo zion, heldu, Gurpila, beraz, ere zuen bezala hartzen da parte hartzen duten alderdiek, istripu eta behar leku geratzen dira: parte hartzen duten alderdiek istripua da guztiontzat, zeinen portaera izan daiteke lagundu ondoren, egoera eragiten istripua. (§, paragrafo bost zigor kodea) Baina ez da bakarrik arduragabekeriaz gorputzeko lesioa edo hilketa trafiko istripu horiek neurri zorrotzak. Nahiz eta gero, baimenik gabe Kentzea hasita marraztu ahal izango istripua eszena, zigorra, bada, ez da bat bakarrik ustezko kalte txikiak. Zalantzarik gabe, zigorra hit-eta-run aitortzen da, ondorioz, kalteak txikiak jabetza kasu gehienetan txikia, baina ez da nahiko zigorgabetasuna, gutxienez etorri da, nahiz eta besterik ez da scratch bat margotzeko. Hit-eta-run beti da delitua. Gainera, nork nabaritu istripu, izan daiteke reckon pantaila bat delako hit-eta-run. Bat grabatu du Passer-by buruz zure zenbaki plaka, ondoren bultzatu out autoa ukitu formateatuta eta erraza, jakinarazi polizia honi buruz. Ahal izango duzu uko fiskaltzak, ordea, ez bazara gai justifikatzen dituzten froga hori nabaritu dute istripua, benetan. Hala ere, berezia kontuz aplikatzen da hemen: hau Erabili ahal izango duzu sinple bat bezala baieztapenak, saihesteko zigorra, epaitegiak, beharrezkoa izanez gero, adituen iritziak ala ez zehazteko nabarituko egungo Egoera, izan ere, ezer ez litzateke izan dira. Zigorra ustekabeko hit-eta-run da, oro har, ez izan beldur. Kasuan zigorrak baimenik gabe Kentzeko istripua eszena, gainera, kasuan Oharra Merkataritza guztiz uko ez da, bada, txikiak bakarrik jabetza kalteak. Horretarako, hala ere, ez dago argi arautzea. Lege-gaietan, gehienak epaileek oinarritutako erabakiak banakako kasu, berrikuspen dagozkien inguruabarrak. Hit-eta-run ezin halaber, arrastatu kasu horietan, isunak edo zigorrak, bada, egilearen istripu bat ezagutu modu egokia betebeharra informazioa emateko. Gerora, hau posible da Hala ere, emandako denbora muga.\nEta soilik kasu berezietan izan daiteke uko batetik fiskaltzak.\nIstripu bat izan ondoren, mina eta sufrimendua erreklamazioak batetik zauritu alderdi askotan.\nPertsona ziren fisikoki, minik duzu hau ere.\nOro har, ezin stand erreklamazioak asegurua. Duzu utzi dute istripua, hala ere, baimenik gabe, galduko du aseguru-babesa kasu gehienetan. Baina: kasuan Bakarrik dauden guztiz aseguru integrala, kalte izango dira transferitu, ibilgailu propioa. Bat Zati kaskoa kasu horretan, normalean, bakarrik beira kalteak. Hala eta guztiz ere, aseguru joan ahal izango beren arloan batean zuzentzeko eta kopuru bat sortu. euro itzuli Ordaindu ahal izango duzu dirua, oro har, zenbateko osoa bere kabuz.\nErreklamazioak jarraiki dira vorzuwerfe dagokion ekitaldia, eta Larritasuna lesioa.\nArduragabekeriaz lesio errepideko trafikoa da, batetik bereizten wanton gorputzeko lesioa (§ StGB).\nBigarrenak, berriz, egilearen frogatu behar dela, hau da, zuzenduta osotasun fisikoaren biktima bat, argi eta garbi asmoa.\nDuzu konpromisoa istripu bat atseden-trafikoa (adibidez, Aparkalekua) gidariaren ihes, orduko araua indarrean. Baldin, ordea, kasuan auto istripu, bakarrik txiki bat kalte materialak izan zen, eragindako. Hau Zuzentaraua ( artikulua, paragrafo hiru zigor kodea) deskribatzen duten kasuan zigorrak baimenik Kentzea edo, are gehiago, erabat jasan izan daiteke arintzea denean offender txostenak barruan hogeita lau ordu igaro ondoren, arau-hauste eskumena polizia agintariek eta kasuan gertaera aitortu, edo ondorengo determinazio Zauritu festa. Atzeko gidariaren datuen da, hala ere, derrigorrezkoa. Edozein baliabiderik erreklamazioak Zauritu festa posible da oraindik.\nKasu honetan, ahal izango duzu espero, hala ere, zure erantzukizun zibileko asegurua pausatzen erreklamazioa.\nLagin epea, hainbat garraio, zigortua izango urraketak askoz baino gehiago larria ondoren iraungitze honen bi urteko zentzagarriko fasea. Eragiten dute lagin denbora istripu bat eta utzi eszena baimenik gabe, gabetu bat gidatzeko lizentzia. Hala ere, hau eragiten guztiak, gainera, beste gidariak, non istripua da errua. Txikiak istripuak, bakarrik inposaketa bat errepidea da, oro har, utzi debekua agintariek.\nHorrez gain, zigorrak, zigor kodea hasiberri behar uste osagarriak dituzten isunak, edo zigorrak, arau-Hauste, probaldia.\nHorretarako, parte-hartzea prestakuntza mintegi bat. Garrantzitsuena informazio zuzena prozedura baten kasuan trafiko istripu, laburbildu dugu zuretzat erraz bat erabiltzeko gida. Horrez gain, gertaera gaiei buruzko Lehen laguntzak eta hit-eta-run, da, halaber, barne inprimaki bat istripuaren txostena. By istripu lexikoa, jasoko duzu ere sinple eta labur definizioak, terminoak gaiaren inguruan istripua. Gida eskularrua konpartimenduan, prest daude, istripu bat gertatuz gero, ondo, nahiz eta, espero dugu, jakina, hori hartu behar duzu laguntza hau inoiz ez.\nNotario-Ahalorde - Full-Eredua


Repsol Fundazioak eta Muskizko Udalak 7 hektarea basoberrituko dituzte sutean kiskalitako lurretan\nALBISTEAK Repsol Fundazioak eta Muskizko Udalak 7 hektarea basoberrituko dituzte sutean kiskalitako lurretan\nBorja Liaño eta Matilde García, gaur goizean, prentsaurrekoan.\nRepsol Fundazioak eta Muskizko Udalak, Bizkaiko Foru Aldundiaren laguntzaz, basoberritzeko proiektu aitzindaria abiarazi dute, 2019ko martxoko suteak Pozas inguruan kiskali zuen 7,2 hektareako lursail bat berreskuratzeko. Ingurune hau klima-aldaketaren ondorioak arintzen lagunduko duen berdegune bihurtzea da proiektuaren helburua.\nProiektuan aurreikusi denez, 7,2 hektareako lur-zatia basoberritu eta 5.500 zuhaitz landatuko dira, atmosferatik 970 tona CO2 atzitzeko. Bizkaiko Foru Aldundiak lurra garbitu eta aldez aurreko prestaketa-lanak egin ditu. Gainera, basoberritzearen ondoren, basoa zaintzeaz arduratuko da, espezie inbaditzaileen hedapena saihesteko eta eremua bidegabeko erabileretatik nahiz suteetatik babesteko. Era berean, Sylvestris enpresa datozen hiru urteetako mantentze-lanak egiteaz arduratuko da proiektuaren arabera, landatutako espezieen kontserbazioa bermatzeko eta hutsarteak betetzeko, behar izanez gero.\nLanak egiteko zortzi pertsona aukeratuko dituzte, horietako bi talde ahuletakoak, tokiko enplegua eta inguruko enpresen kontratazioa bultzatuz.\nMatilde García Petronorreko Ingeniaritza eta Garapen arloko kudeatzaileak argi utzi du “basoberritzea bultzatzea eta baso-soiltzea saihestea direla konponbide klimatiko naturalik eraginkorrenak eta bideragarrienak. Basoberritzeko proiektuek ingurumen-inpaktu positiboa dute, klima-aldaketa arindu eta degradatutako ekosistemak berreskuratzen laguntzen duten heinean, baina horrez gain, begi-bistako onura soziala dakarte, talde ahulenei zuzendutako tokiko enplegua sustatzeko ereduari esker”.\nBestalde, Borja Liaño Muskizko alkateak adierazi du “Udalaren lehentasunetako bat basoberritzeak zuhaitz autoktonoekin egitea dela. Mello mendiko eremu batean egingo den ekintza honen bitartez, jarraipena emango diogu Udalak eta Bizkaiko Foru Aldundiak baso-ustiapenaren eta baso autoktonoaren arteko oreka lortzeko landutako ildoari”.\nRepsol Fundaziotik, bere presidenteordea Antonio Calçadak nabarmendu zuenez, “basoberritzeak konponbide klimatiko natural eta eraginkorra dira CO2 isurpenak konpentsatzeko, eta bidezko trantsizio energetiko iraunkorraren mesedeko inpaktu positibo hirukoitza (ekonomikoa, soziala eta ingurumenekoa) eragiten dute”.


Mumbrú eta Gabrielen gidaritzapean - Asier Figueroa - Uriola.eus\nAsier Figueroa 2014-04-06 13:31\nBilbao Basketek garaipena eskuratu zuen azken sailkatuaren aurka (93-77)\nAtzo Bilbao Arenan bildu ziren 8931 pertsonek, euren taldearen garaien bat ikusi zuten aspaldiko partez. Baina CB Valladolid azken sailkatuak eragozpen handirik jarriko ez zuela pentsatzen zutenek, behar baino gehiago sufirtu zuten lehenengo bi laurdenetan, partidu orekatua izan bait zen lehenengo 20 minutu horietan (minutu batzuetan gasztelako taldea aurretik joan zen markagailuan).\nAtsedenaldiaren ostean ordea gauzak zeharo aldatu ziren. Bilbotarrek defentsa estutu zuten. Horrek talde bisitariaren akatsak behartu zituen eta etxeko taldearen erasoko eraginkortasunarekin batera, markagailua ahustea ahalbidetu zuen hirugarren laurdenean. Azkenengoan, aldea kudeatu zuen Rafa Pueyoren taldeak partidua 93-77 irabazteko. Denboraldiko 10. garaipena da beltzeko gizonentzat.\nAlex Mumbrú kapitaina (32 puntu) eta Germán Gabriel (12 puntu, 12 errebote, 6 asistentzia) izan ziren etxekoen jokalaririk nabarmenduenak. Valladoliden, Pepe Pozas eta Djordje Drenovac izan ziren onenak bakoitzak 15 puntu eskuratuz.\nDatorren igandean, Bilbao Basketek Malagan Unicajaren kontra jokatuko du.


30km/ord-ko mugikortasun abiadura muga – Guraso.eus\n30km/ord-ko mugikortasun abiadura muga\n2021-01-19\tguraso\tIruzkinik ez\nTxatxilipurdi elkartearen hausnarketa ekarri dugu guraso.eus era.\nHego Euskal Herriko herrietan, 2021eko ekainerako 30km/ord-ko mugikortasun abiadura muga jarriko da. Neurriaren lehenengo helburua bide segurtasuna handitzea omen da, eta gutxiago kutsatzea ere eragingo omen du. Hala ere, herri hezitzailearen ikuspegitik era honetako neurriek beste era bateko eraginak ere izan ditzakeela uste dugu.\nAzken hamarkadetan ordura arte horren ohikoa zena arraro bihurtu da: haurrak beraien herriak oinez zeharkatzea jolasteko, ikasteko edo lagunekin elkartzeko guneetara iristeko. Azken urteetan gure herri eta auzoetan, oinezkoen mugikortasuna baino kotxeen mugikortasuna lehenetsi da. Herriak kotxeek hartu dituzte eta beraientzat pentsatuta moldatu dira, guzti hau helduen mugikortasun behar edo nahiei erantzunez noski. Helduaren mesedetara diseinatutako mugikortasun eredu honek baina, zuzen zuzenean eragin du heldu hauen haurren, nerabeen eta zaharren mugikortasun autonomorako aukeretan, berau baldintzatu eta kasu askotan deuseztatzeraino.\nHerrietako kaleak, puntu batetik bestera mugitzeko trantsiturako bide izateaz gain, jolaserako eta bizitza sozialerako espazio ere izan behar dira. Horretarako baina, espazio publikoaren erabilera hausnartua eta arrazionala behar dugu.\nAbiadura muga murrizteko neurriak, herrien bizigarritasun norabidean urrats bat ematea suposatu dezake. Azken finean, neurri honek kotxearen erabilera jaistea, bide segurtasuna areagotzea, eguneroko desplazamendu bideetan oinezkoak eta bizikletak lehenestea eta ibiltzeko zein egoteko kalitatea eskainiko duen espazio publikoa berreskuratzea eragingo du. Hau da, helburu komertzialetatik haratago pertsonen beharretara egokituta dauden kale eta plazak birsortzea, herria hezitzaileagoa egitea.\nHerri hezitzailea, herritar guztien bizitza barne-hartzen duen herria da. Herri hezitzaileak, guztiontzako, herritar ororentzako (izan haur, aiton-amona, migratu, emakume, aniztasun funtzionala duen pertsona, gazte …) herri hobeagoa du helburu, hezkuntza prozesu gisa ulertzen du eta berau ardatz hartuta egiten du lan.\nHerri eredu horretan, haurra herritarra da eta herritar orok lez, herrian mugitzeko autonomia izan behar du. Aukera hori eguneko momentu askotan eta modu desberdinetan ahalbidetu daiteke: herrian haurrak duen paperean, jolas parkeen egituraketan, herritarren jarreretan, eskolarako edo etxerako bidea egiteko aukera eta moduetan…\nAutonomia hori garatzeko autoek presentzia eta protagonismo gutxiago izango duten herri eta kaleak behar ditugu.\nTonuccik gaur egungoekin alderatuta bestelako herri, auzo eta hirien aldeko aldarria egiten du HAURREN HIRIA liburuan:\n“Jolasten, paseoan edota bakarrik dabiltzan haurrak baldin badaude hirian, hiri osasuntsua den seinale. Hirian ez bada haurrik ikusten, ordea, hiria gaixotuta dagoen seinale. Haurrak kalean dabiltzan hiria, hiri segurua da, ez haurrentzat bakarrik, zaharrentzat, elbarrituentzat eta hiritar guztientzat baizik. Eta haurrak etxetik bakarrik irteteko aukera egon dadin, hiria aldatu beharra dago, guztiz, apurka-apurka bada ere”.\nFrancesco Tonucci (Cuando los niños dicen ¡Basta!)\nIbilgailuen abiadura murriztea bezalako neurriek, herriaren erdigunean kotxeak egotetik pertsonak egoterako ibilbidean lagundu dezakete. Eta pertsonez hitz egiten dugunean, bereziki periferietan dauden herritar horiek izan behar ditugu gogoan, ahulenarentzako herria eraikitzen dugun unean ari gara guztiontzako herria eraikitzen, herri bizigarriagoak, hezitzaileagoak eta herritarren ongizate, osasun eta parte hartzearekin abegikorragoak direnak lortuz.\nIruzkinik ez "30km/ord-ko mugikortasun abiadura muga"


ANDOAIN 2018-03-13 14:03\nAbian da txakurren jabeei bideratutako kanpaina\nBeterri-buruntza kooperazioaren baitan eta lanbideren diru laguntzarekin Andoaingo udalak abian jarri du txakurren jabeei bideratuta dagoen kontzientziazio kanpaina hau. Kanpaina beraien txakurren kakak jasotzen ez dituzten jabeei bideratua dago.\nKanpaina honetan gainera udaltzaingoak zer esan handia izango du, Maider Jérico hezitzailearekin eta Ramón Varela ingurumen teknikariarekin bateta. Maider bertan egongo da hiru astez, auzoz auzo jendeari informazioa emanez eta baita jendearengandik informazioa jasotzen ere. Departamentu sailetik, aipatu dugun Ramón Varela ingurumen teknikaria ere egongo da kanpaina hau bere osotasunean betetzeko lanetan. Hau horrela, txakurren jabeen iritzia ere jakin nahi dute, ondoren dagoen ordenantza eguneko beharren arabera eta egoerara egokitzeko.\nHonako hau da kanpainari jarri dieten titulua: “Udalerri lagunkoi baten alde, jabe eredugarria nahi dut, konpromisoa hartuko al duzu?”. Izenburuarekin batera, kanpainaren hiru helburu garrantzitsuenak aipatzea erabaki dute. Honekin, txakurra dituzten pertsonak ez dituztenekin izan ditzaken gatazkak gutxitzea ekarri nahi dute eta horretarako garrantzitsua da txakurren jabeak eredugarri izatea. Azkenean biztanle orok, bizi behar baitu kalean ibiltzen diren txakurrekin.\nBaina, zer da jabe eredugarri bat izatea?. Hau gehienbat txakur bat edukitzea erabakitzen den momentutik sortzen diren bete beharren ildotik doa. Bai txakurraren osasunarekin zerikusia dutenak, hau da, txakurra osasuntsu edukitzea, bakunak ematea, kakak egiten dituenean jasotzea,… baina gehienbat kalean txakurrarekin joaten jakitea da, guk gure txakurra asko maite badugu ere kalean dabiltzan eta txakurrak gustuko ez dituzten biztanleak ere errespetatu behar baitira.\nEuskal Herriko mus txapelketaren kanporaketa Irunberri elkartean\nNora Mendizabalek eskuz binakako Emakumea Pilotari Txapelketako lehen edizioan parte hartuko du\nAspanogirentzat igandeko kontzertuan bildutakoa\nBuru osasun arazoak ardatz dituen Agifes elkarteak Aiurri saritu du\nErreparazioa biktimen kasuan


Publiko- pribatu - Lea-Artibai eta Mutrikuko Hitza : Lea-Artibai eta Mutrikuko Hitza\nDena den, gaur egun, Sobiet Batasunak, teorikoki, ez dauka sistema komunistarik, baina badirudi, diktadurak zorrotz jarraitzen duela. Prentsan agertzen den bezala, Ukrainako sarraskiaren kontra daudenak ezin dute beren gaitzespena ere azaldu. Beste aldetik, lurralde horietan, eta Sobiet Batasuna bera da adibide, sistema komunistarekin, ekonomiak porrot egin zuen, eta pobretasuna, gizartean,orokorra zen. Ekonomiaren egoerak eta askatasun ezak, besteak beste, eragin zuzena izan zuten sistema politikoaren aldaketan. Komunismoaren kontra daudenen arabera, sistema honek funtzionarioak ugaritzera darama, eta, beraien ustez, gizarteak behar dituenak, funtzionarioak baino enpresa sortzaileak dira, batez ere.


San Sebastian eguneko bandera goititzeari buruzko iradokizuna – Donostiako Eusko Alkartasuna\nwebmaster 2008-02-06 2016-12-14 No hay comentarios en San Sebastian eguneko bandera goititzeari buruzko iradokizuna\nEusko Alkartasuna udal taldeko zinegotzi Ricardo Burutaran Ferrek, Udalbatzaren Organo Araudiko 137. artikulua oinarri, IRADOKIZUN hau egin du, San Sebastian eguneko bandera goititzea dela eta, Pertsonentzako Zerbitzuetako Batzorde iraunkor orokorrean azter dadin.\nUrtarrilaren 20ko jaia, ezbairik gabe, donostiarren artean partaidetza eta maitasun handiena eragiten duen jaia da. Danborrada kopuruak eta haietako parte hartzaile kopuru gero eta handiagoak erakusten du herriak jai horri dion atxikimendua.\nUrtero, Donostiako Udalak Hiri Merezimenduaren Dominarekin saritzen ditu udalerriari zerbitzu apartak egiten dizkioten pertsonak edo erakundeak, saritzeko moduko arduraldia eta merituak egin dituztela eta. Sari horiek Udalbatzak baiesten ditu, eskuarki adostasun maila handiarekin; aho batez ere baietsi izan dira azken urteotan. Dominak sarituei (direla pertsona fisikoak, direla pertsona juridikoak) urtarrilaren 19ko arratsaldean ematen zaizkie, hiriaren zaindariaren egunaren bezperan.\nUkaezina da: edozein donostiarrentzat —sortzez nahiz bizitzez donostiarra den edonorentzat— benetan hunkigarria da danborren eta upelen errepika, urtarrilaren 20aren hasieran, 00:00an. Hunkidura hori askozaz handiagoa litzateke bandera goititzeko saria izango lukeenak, ekitaldi horixe baita Donostiako jai nagusiaren hasiera.\nHorregatik guztiagatik, kontuan izanik saritzen diren gizabanako nahiz erakundeek udalerriaren alde eskuzabal egindako lan aparta egin dutela, saritzeko moduko arduraldi eta merituekin, uste dugu bandera goititzeko ohorea ezin hobeto izango luketeela urte horretan Hiri Merezimenduaren Dominarekin saritutako gizabanako edo erakundeek. Aurten saritutakoen artetik, zozketa egin liteke, San Sebastian egunean bandera goititzea nori dagokion zehazteko.\n– Urte horretan Hiri Merezimenduaren Dominarekin saritutako gizabanako edo erakundeen artetik, zozketa bidez izenda dadila nori dagokion San Sebastian egunaren hasieran, 00:00etan, bandera goititzeko ohorea.\nAyuntamiento-Udaletxea, Cultura-Kultura, Donostia, Sugerencia-Iradokizuna Dominak, Ricardo-Burutaran, San-Sebastian, konstituzio-plaza


PSE EUSKADI: Dokumentuak: OSOKO ZUZENKETA hau aurkezten diote legez besteko proposamenari, atxilotutako Errenteriako gazteen egoera salatzeko. Horretarako, indarrean dagoen Erregelamenduaz baliatu dira. [11/11/02/01/0271]\nOSOKO ZUZENKETA hau aurkezten diote legez besteko proposamenari, atxilotutako Errenteriako gazteen egoera salatzeko. Horretarako, indarrean dagoen Erregelamenduaz baliatu dira. [11/11/02/01/0271]\nBehean sinatzen duten legebiltzar-taldeek honako OSOKO ZUZENKETA hau aurkezten diote legez besteko proposamenari, atxilotutako Errenteriako gazteen egoera salatzeko. Horretarako, indarrean dagoen Erregelamenduaz baliatu dira. [11/11/02/01/0271]\nEusko Legebiltzarrak erabat, modu argian eta zurrunean baztertzen ditu Iruñean martxoaren 11n izandako indarkeriazko gertakariak eta suntsiketak, hala nola indarkeriazko beste edozein adierazpen.\nEusko Legebiltzarrak uste du gertakari horiek terrorismo kalifikatzea –halaxe egin dute eta-, desproportzionatua izatez gain, ez dela egungo inguruabarretara eta errealitatera egokitzen. Hori dela eta, eskatzen dugu kausa hori Iruñeako Epaitegi Arruntera itzultzea, eta ez dadila terrorismotzat hartu. Halaber, eta ondorioz, hiru gazte horiek behin-behinean askatzea eskatzen dugu, beharrezko bermedun epaiketa eman bitartean.\nEusko Legebiltzarrak uste du gertakari bortitzak eta horiek –egin bezala- terrorismotzat hartzeak ez dutela laguntzen bake etengabea eta iraunkorra finkatzen, euskal gizarteak hainbeste desiratzen duen bezala. Gizarte honek behin betiko itxi nahi du iraganeko indarkeriaren zikloa, herri honi sufrimendu handia ekarri diona. Hori dela eta, bake-egoera behin betiko finkatzea bultzatzearen alde egiten dugu, eta uste dugu deskribatutako inguruabar horiek ez dutela laguntzen, edo helburu horri kalte egiten diotela.


Nahiz eta belarriprest izatea beti euskaraz hitz egitea saitzen naiz.. Ondino asko ikasi behar dut, eta prest nago... Gazteekin lan asko egin behar da, ba haien artean erdera komunikatzen dira, eskola izan ezik. Hortxe beste rola hartzen dute eta hori aldatu behar da. Edo zein lekua euskara hitz egitea.\nEuskaraldia oso ideia ona iruditu zait...baina jarraitu behar da.\nNik eta nire inguruko askok eztoguz ohitturak askorik aldatu lehendik be gehixenetan euskeraz eitten gendulako. Baie euskaraldixen ziher geuza pare baten fije naz: albo batetik, espero baio belarriprest gehixau ikusi dotez, eta ez babien txapie eukingo enintzen eureri euskeraz berbetan hasiko. Oin konsziente naz horretaz. Bestetik, badauz lagun batzuk, normalien euskeraz ein arren eztekienak euskaraldixen interesik, hau da, pentsetan dabe esperimentu sozial honek ezteuela balixoko, eurek euskeldunek izenda be. Danetariko jarrerak ikustiek be emoten deu zer pentse.\nNormalean euskeraz hitzegiten dot baina ezagutzen ez dodan genteakin erderaz hitzegitea zan nire tendentzia.\nNi pegatinakin ibili nintzen,txapa nire semeak eramaten zuelako,berak ere ahobizi izan nahi zuen.\nPegatina eroateak,konstiente izaten lagundu zidan eta danei lehenengo hitza euskeraz egiten nien.\nOrain,batzuetan,erderaz irtetzen zait ezezagun batekin lehengo hitza baina laister konturatzen naz eta euskeraz jarraitzen dot berak gaztelaniaz hitzegiten ez badit.\nJanire ( Zornotza)\nZirraragarria izan da niretzat, ustez konprometiturik ez zegoen jendea, bat-batean, belarriprest txapa soinean ikusi ditudanean! Uste baino jende gehiago gaude honetan sartuta, zorionez!!\nMaria (Orereta )\nEgun hauetan zehar irakaslearen rola hartu egin dut, nire lagunei "euskaraz, mesedez" behin eta berriro esanez. Euskaraldiak aspalditik ezagutzen nuen jendea hobeto ezagutzeko aukera eman dit, haiek euskaraz ere bazekitela jakiteko baliabide bat izan delako. 11 egun hauek pasata, haiekin euskaraz hitz egiten jarraitzen dut, eta nire lagunen artean euskara gero eta gehiago erabiltzen hasia naiz. Lehen pixka bat korte ematen zidan horrek, orain botere moduko bat ematen didala uste dut. Boteretsua sentitzen naiz, harro. Prest nago datorren urtean bizipen hau errepikatzeko eta belarriprest rola hartzen dutenei haien euskara maila hobetzen laguntzeko.\nNi Euskaraldiaren lehen egunean Kanbora joan nintzen, eta han aparkaleku bila genbiltzala, ordaindu behar zen edo ez duda, eta okurritu zitzaidan bere autoan lekutik irtetera zihoan emakume bati galdetzea... "ez du jakingo euskaraz, baina egingo diot hala ere", pentsatu nik, eta zelako sorpresa nirea! Euskaraz galdetu eta baita bertako euskara ederrean erantzun ere! Eguna alaitu zidan emakumeak.\nNik txapa erabili edo ez zalantzak izan nituen hasieran. Orokorrean esperimentuen alde nago, baina banekien gurea bezalako herri ttiki batean betiko jendeak eramanen zuela txapa eta denek ezagutzen dugunez elkar ez da batere txaparik behar. Izatekotan bertze behin betikoak zein garen frogatzeko balio izan du herrian, eszepzioak hagitz bakanak izandu direlako.\nAzkenik, euskaldunek gure buruari (eta batzuek ingurukoei ere bai) egiten diogun presioaren eraginez txapa janztea erabaki nuen. Belarriprest hautatu nuen ahal den ahobizien banaizelako urteko gainerako egunetan. Nere esperimentua izan da belarria jartzea eta euskaraz egiten ez didatenei euskaraz mintzatzeko aukera ematea. Alferrik, ordea.\nHemen eskubideak denek omen ditugu baina saiakera, esfortzua, eginahala beti, beti euskaldunek egin behar dugu. Bertzeak haien pribilegioan goxo dabiltza, euskaraldiak euskaraldi. Hurrengo esperimentuan asmatuko ote dugu behatza pribilegio hoietan sartzen?\nGustura igaro ditut euskaraldiko egun denak eta horrelako ekimenak euskeraren normalkuntzarako lagungarriak direla deritzot. Halere, kritika konstruktibo gisa eta nire inguru gertuenaren hausnarketa eginez, umeen partaidetza somatu dut faltan. Ez dute partaidetza edo halabeharra sentitu eta horrek mindu egin ditu. Hurrengo batean, haurrak etorkizunean duten kutsua kontuan hartuz, berorien partaidetza sustatuko duen ekimen bat bultzatzea onuragarria ez ezik, ezinbestekoa ere ikusten dut. Halere, eskerrik asko danori egindako lanagatik eta, batez ere, eskerrik asko oraindik egin barik dagoen horretan jardungo direnei.\nJende aunitz kaleetan zehar, nahiz eta elkarrizketa bat ez eduki, agurtzen ninduten, euskaraz.Egunerokoan ere, txapa neramanez, jende askorekin egin nuen euskaraz, zihurrenik, txapak edukiko ez bagenitu, elkarrizketa horiek gazteleraz gertatuko ziratekeen. Hau dela eta, txapa sorbaldan nabil gaur egun ere.\nNire gailuen sistema euskaraz jarri nuen eta horrela mantentzen dut. Horrez gain, zenbait lankideekin lehen erdarazko elkarrizketak genituen eta ni euskaraz zuzentzen natzaio eta beste zenbait ezagunekin ere horrela jokatu dut eta euskarara joko dute beraiek ere. Esperientzia interesgarria iruditu zait eta zuen lana eskertzekoa ere.


urria, 2016 | Eingo al deu?\nEmakumeari ukitu behar ez zaizkion gorputzeko atalak\nArgi dago emakume guztiak ez direla berdinak, horregatik, batzuen eta besteen artean gustuak aldatu egiten dira. Dena den, badira gorputzeko hainbat atal gizonek plazerarekin lotzen dituztenak, baina emakume askok ez.\nHori horrela, sexu-harremanak izaten ari garen bitartean, kontuan hartu behar da emakume askok ez dutela, adibidez, umetokiaren edo uteroaren lepoa ukitzea nahi. Emakumea oso kitzikatuta ez badago, zakilak uteroaren lepoa jotzea mingarria edota ezerosoa izan daiteke.\nKlitoriaren buruari deitzen zaio horrela. Nerbio asko igarotzen dira bertatik, eta oso sentikorra da. Bada, emakume askok ez dute gustuko zuzenean klitoria ukitzea, nahiz eta beste batzuentzat oso kitzikagarria izan.\nKasu honetan Johns Hopkins Unibertsitateak egindako ikerketa bat hartuko dugu ardatz. Izan ere, aipatu ikerketak dio galtzerdiekin sexua praktikatzeak orgasmoa errazten duela, dela emakumeetan dela gizonetan.\nDirudienez, oinak hotz ditugunean zaila da aldamenean dugun lagunak transmititzen dizkigun sentsazioetan kontzentratzea. Beroak, aitzitik, zentzu guztietan “berotzen” gaitu.\nEz dugu esan nahi uzkia ukitzea soberan dagoenik, baina bai emakume batzuentzat desatsegina dela; beraz, kontuz ibili beharra dago.\nUzki bidezko jolasetan murgiltzeko beharrezkoa da gutxieneko konfiantza maila egotea. Halaber, garrantzitsua da uzkia lubrifikatzea, ostean ez dugu inondik inora plazerik emango edota hartuko.\nHasieran esan bezala, emakume batetik bestera nabarmen alda daitezke gustuak. Hori dela eta, nahitaezkoa da komunikazioa egotea, eta huts egin orduko, emakumeari gustuko dituen praktikei buruz galdetzea.\nKategoria Eguneko informazioa, etiketak atalak, emakumea, gustuak, 19 urria, 2016 egilea erotikus.


Pilota goxoko bigarren mailako finala, asteburuan - Basaburua - 2020-12-11 - Amezti.eus\nPilota goxoko bigarren mailako finala, asteburuan\nAmezti.eus 2020-12-10 10:34\nOztopoak oztopo, pilota goxoko txapelketa aurrera doa eta asteburu honetan bigarren mailako finala eta hirugarren mailako finalaurrekoa izanen da. Lehen mailakoa urtarrilera atzeratu da.\nLehen mailako finala abenduan aurreikusita zegoen, aurreko urteetan bezala, baina atzeratu da aurten, Covid-19aren ondorioz. Astebururo partidak berriz antolatu behar izaten du antolakuntzak, Imozko eta Basaburuko batzordeak, jokalariren bat gaixo dagoela, konfinatuta dagoela, edo, batez ere, mugikortasun neurrien mugarengatik, kanpotik ezin dutelako etorri.\n“Ligaxka jokatzeko 102 partida ziren, hau da, astean 9 partida jokatu behar ziren. Horren ordez, 7-8 partida jokatu izan ditugu. Gero, Errioxatik eta Gipuzkoatik etorri behar zutenak ezin etorria izan dute, orduan partida horiek guztiak atzeratu behar izan ditugu. Gauza bera gertatu da neskekin.”, azaldu digu Mikel Jaunarena 'Zepelo' antolakuntzako Toki Alai elkarteko kideak.\nAsteburu honetan, hori bai, bigarren mailako finala izanen da. Larunbatean, arratsaldeko 17etan izan da. Iragiko Linzoainek eta Almandozko Iñaki Oskotzek Gonzalo Bordaren eta Etxalekuko Miguel Javier Lazkozen kontra jokatuko dute.\nAurretik, ostiralean, hirugarren mailako finalaurrekoak izanen dira. Joanes eta Beñat Gorka eta Adurren kontra; eta, Perez Anaiak Iñigo eta Mikelen kontra.\nTxapelketa berezia izaten ari da aurtengoa, triste xamarra esan dezakegu, izan ere, oztopo guzti horietaz gain, ikuslerik ezin da hurbildu Gartzaron eta Latasako frontoietara. Halere, eskertzekoa da oraindik kirol jarduerez disfrutatzeko aukera izatea.


Abian da IKT-Web aplikazioen garapena ikastaroa\nBerriak Abian da IKT-Web aplikazioen garapena ikastaroa\n2013/06/10, Astelehena - 11:09\nUrola Erdiko Enplegu Planaren baitan eta Lanbidek finantziatuta eskualdeko langabetuei zuzenduriko formakuntza espezializatua abian jarri da; 2013ko ekainaren 4an eman zaio hasiera eta uztailaren 12an amaitzea aurreikusten da. Loiola Berrikuntzak Mondragon Unibertsitatearekin elkarlanean antolatu du "IKT-Web Aplikazioen Garapena" izenpean.Ikastaro honetako parte-hartzaileak ezinbestekoak diren bi baldintza betetzen dituzte; alde batetik, langabetuak dira, eta, bestalde, Urola Erdian erroldatuak daude (Azpeitia, Azkoitia, Errezil, Aizarnazabal, Zestoa edo Beizaman). Horrez gain, goi-mailako ikasketak dituzte informatika eta komunikazioan edo ingenieritza informatikoan.\nMetodologiari dagokionez, ezagutzak errazago barneratzeko, azalpen teorikoak ariketa praktikoekin txandakatuko dira eta e-learning plataforma bat sortu da ikasleek dudak argitu, informazioa eskuratu eta elkartrukatu dezaten.


Save the Childrenek kanpaina bat jarri du abian haurren heriotza-tasa murrizten lagunduko duten funtsak biltzeko. | Consumer\nZazpi milioi eta erdi haur baino gehiago ez dira iristen bost urte betetzera mundu osoan\nGuztira, 7,6 milioi haur hiltzen dira urtero bosgarren urtebetetzea baino lehen, pneumonia (% 18), beherakoa (% 15) edo erditzeko arazoak (% 12) direla eta. Kopuru hori gutxitzen laguntzeko, Save the Children-ek “Eman zure izarra” kanpaina jarri du martxan. Fernando Llorente futbolaria da kanpainaren sustatzailea.\nEspainiako selekzioak Lituaniaren aurka jokatu zuen partidan, 2010eko Munduko Txapelketan, jokalariak elastikoan jokatu behar zuen izar oroigarria eman zitzaion Aartiri, Delhiko slumetako batean bizi den neskatoari. Keinu horri esker, bost urteko muga igaro ahal izan du. Hortik aurrera, “haur baten biziraupena ia bermatuta dago”, dio Save the Childrenek.\nLlorente Indiara joan zen bere izarra txikiari lagatzera. “Asko hunkitu ninduen slumak bisitatzeak eta hango biztanleen istorioak ezagutzeak. Oraindik geratzen zaizkit Delhin bizi izan nituen irudi eta esperientzia batzuk, eta, seguru asko, ez dira ahaztuko”, azaldu zuen futbolariak. Etxeetan zehar ibili zen, familiekin hitz egin zuen eta gertutik ezagutu zuen bere egoera, batez ere txikienak. “Konturatu naiz laguntza guztia gutxi dela. Osasun-laguntza da haur horiek bizirik irauteko behar duten izarra”, esan zuen futboleko txapeldunak.\n“Dona tu estrella” on line aplikazioa da (Donatuestrella.es), eta konstelazio handi batera eramaten gaitu. Konstelazio hori kanpaina zabaltzen, GKEaren lana babesten edo dohaintzan ematen duten pertsonek emandako izar guztiek osatzen dute. “Zenbat eta izar gehiago eman, orduan eta haur gehiago salbatu ahal izango dira”, azaldu du Save the Childrenek.\nDelhiko slumetan, GKEak oinarrizko osasun-arretarako sei gailu ditu. Erakundearentzat, amak eta jaioberria dira lehentasun nagusiak. Munduko alde honetan, emakumeen %80k erditzen dute etxean, laguntza kualifikaturik gabe. Herrialde horretan, 20 segundotik behin haur bat hiltzen da, eta bizirik irauten dutenen erdiek baino gehiagok gutxieneko pisu osasungarriarekin hiltzen dute, dio Save the Childrenek.\n2010ean, erakundeak 40 milioi haur iritsi zituen osasun- eta elikadura-programekin, eta herrialde pobreenetako 85.000 osasun-langile prestatzen lagundu zuen. “Munduko liderrei eskatzen diegu osasun-sistema sendoak eraikitzeko eta haurren heriotza gehien eragiten dituzten gaixotasunetarako tratamenduak emateko funtsak nabarmen handitzeko”, adierazi du GKEak. Horrela, 2015erako haurren heriotza-tasa bi herenetan murrizteko emandako hitza beteko litzateke, eta, hala, Nazio Batuen milurtekoko laugarren garapen-helburua lortuko litzateke.\natentzio sanitario beherako nutrición-eu parto-eu slums\nGosea errotik kentzeko hurbileko herrialdeak, zein dira?


Jesuriko parke eolikoaren inguruan herritarren iritzia jasotzeko herri kontsulta deitu du ADIEk ekainaren 23rako\nIzar Mendiguren Cosgaya 2011-06-16 10:50\nADIE talde independienteak jakinarazi duenez herri kontsulta egingo du ekainaren 23an orozkoarrek Jesuriko parke eolikoa nahi duten ala ez jakiteko. ADIEren arabera, haien filosofiari jarraiki herritarrak parke eolikoen inguruan informatuta egotea izango dute lehendabiziko helburu: "Proiektuak ez du bakarrik gaur egungo herritarrengan eragingo, datozen belaunaldiengan ere eragina izango du". Horregatik, uste dute, biztanleen gehiengoaren babesa izan behar duela egitasmoak aurrera egiteko.\nErantzunak: 5 (Mendiak bizirik, Aitor, Haize bolada, makilakixki, Xabi)\nGozategi taldeari elkarrizketa\nIñaki Ibarrola Atxa 2010-09-15 21:21 Orozko None\nHesian taldeari elkarrizketa\nIñaki Ibarrola Atxa 2010-09-19 21:32 Orozko None\nOrozkoko garrafa lehiaketa\nIñaki Ibarrola Atxa 2010-09-11 21:09 Orozko\nErantzunak: 1 (zirikatzailea)\nBegoñe Olabarria Astobiza 2011-06-06 00:20 Orozko\nBegoñe Olabarria Astobiza 2011-06-03 00:08 Orozko\nUdala anbulatorio berri bat egiteko proposamena aztertzen ari da\nMiren Ayesa Aranoa 2011-05-25 08:00\nHerrian osasun zerbitzu hobeaak eskaini nahian udala anbulatorioa Hegoalden eraikitzea aztertzen ari da. Izan ere, leku honek zerbitzu berriak eskainiko lituzke, besteak beste, pediatria-zerbitzua.\nHerrian 0 eta 14 urte bitarteko 460 haur daude baina ez dauka pediatria zerbitzurik Osasun Sailak horretarako 850 haur baino gehiago egon behar direla esaten duelako. Orain arte, Orozkoko haurrak Laudiora joan behar ziren eta horregatik hain zuzen ere anbulategi berrian pediatria-zerbitzua jartzea nahi dute.\nTxakurren trebaketa lizentzia gabe gauzatzen ari dela Meatza eta Sagarminga auzoetan salatu dute bizilagunek\nIzar Mendiguren Cosgaya 2011-05-24 09:55\nMeatza eta Sagarminaga auzoan basurde mantsoak dauden eremuan txakurrak trebatzeagatik Agustin Zaballa salatu dute bizilagunek. Orozkoko Udalak otsailean baztertu zuen aipatutako ekintza baimentzen zuen lizentzia lurraren ezaugarriak ekimenarekin bateragarriak ez direla iritzita. Bizilagunen arabera 2008an ekin zion Zaballak legearen urraketa gauzatzeari, "udalaren lizentzia tramitatzen zegoenean". "Nahiz eta jarduera baimenduta ez egon bi hektarea erabiltzen ditu Zaballak, aguazilak eta ertzainek konprobatuta dute", gaineratu dute.\nEnergia elektrikoa sortzeko“Jesuriko Parke Eolikoa” izeneko instalazioa baimendu da Orozko eta Laudio Udalerrietan\nJon Apodaka Saratxo 2011-05-20 11:08 Laudio Orozko\nAiaraldeko mendien industrializazioa hurrengo hilabeteotan hasiko da. Eusko Jaurlaritzaren Ingurumen, Lurralde Plangintza, Nekazaritza eta Arrantza Saileko Ingurumeneko sailburuordeak Ebazpena eman zuen 2011ko urtarrilaren 11n, eta “Jesuriko Parke Eolikoaren” aldeko Ingurumen Inpaktuaren Deklarazioa eman zuen, ebazpen horretan jasotako baldintza jakin batzuei atxikiz.\nFesta giroan emango dio hauteskunde kanpainari amaiera ADIEk\nIzar Mendiguren Cosgaya 2011-05-20 02:32\nOleo erakosketea dago museoan domekara arte\nBegoñe Olabarria Astobiza 2011-05-17 00:15 Orozko\nEtengabe antolatuten ditu ekintzak museoak. Noz mendi urteerak, noz berbaldiak...Oraingoan oleo erakosketea ipini daurie jentearen gozagarri.\nLourdes Aretxaga bizkaitarraren lanak dagoz ekosgai oraingoan museoan eta datorren domekara arte egongo dira lanak bertan.\nHau erakosketau museoaren ordutegi beragaz egongo da zabalik: eguenetik domekara 10:00etarik 14:00etara eta arresteiko 17:00etarik 19:00etara.\nMuseoko telefono zenbakia: 94 633 98 23\n"ADIEren mitin festa"\nKataburu danbor taldearen emanaldia\nPertsona bat hil da auto istripuz, ibilgailuarekin zuhaitz bat jo ondoren\nIzar Mendiguren Cosgaya 2011-05-11 16:54\nBerria.info webgunean jakinarazi dutenez, lagun batek istripua izan du Orozkon. Foruzainen arabera, arratsaldean jazo da ezbeharra. Itxura denez, ibilgailuak zuhaitz baten aurka egin du talka, eta gidaria hil egin da. Hildakoa 70 urteko gizona da, ustez laudioarra. Bizilagunek kontatu dutenez, emaztea baserrian utzita herrirantz jaisten ari zen istripua izan duenean. Ezbeharra 15:40an gertatu da, Meatza auzoko bihurgune batean.\nBi orozkoar, Jabi Olabarria eta Joseba Urbano, aurtengo Zegama-Aizkorrin parte hartzeko entrenamenduen azken fasean daude.\nArkaitz Calavia 2011-04-25 08:00 Orozko\nJabier Olabarria Etxebarria: "Zegama-Aizkorri aurtengo denboraldiko lehen helburu garrantzitsua da, laster beteko dudana".\n‹‹ Aurrekoak 1 2 3 4 ... 55 56 57 58 59 60 61 62 ... 66 67 68 69 Hurrengoak ››\nAsteartea 28 Min: 7\n"HEGALBIZIA: elkarbizitza eta adimen emozionala”


"Urtarriletik uztailera ez daukat ia bizitza pribaturik"\nArtzain borrokalaria eta borrokalari artzaina.\nMaider Unda kirolariaDani Blanco\nEz dut imajinatu nahi zure hastapenetatik hona zenbat komentario “burutsu” entzungo zenituen!\nAzken lau urteetan isilarazi ditudalakoan nago. Dena den, komentario horiek erasaten uzten diezuna erasaten dizute. Kasu egin izan banie ez nintzen borrokalaria izango... ezta artzaina ere!\nEta orain merchandisingean gaztak saltzen dituen kirolari bakarrenetakoa zara.\nGarbi daukat zein den nire negozioa, zer nire bizi-oinarria. Zaila da borrokalari baten atzean artzain bat egon daitekeela irudikatzea. Hori bai, urtarriletik uztailera ez daukat ia bizitza pribaturik: lana bukatzean kirola hasten da eta kirola bukatzean lana.\nEz esan zu ere eliteko kirolarien burbuilan bizi zarenik.\nKiroleko lagunak soilik badituzu, kiroleko jendearekin jan eta lo egiten baduzu... Zer gertatzen da min hartzen duzunean edo emaitzarik ez daukazunean? Nork goxatzen dizu bakardade eta porrot sentsazioa?\nKirolariak badaki sufritzen, sakrifikatzen...\nSakrifizio gaitasuna heziketarekin lotuta dago. Dena eskura eman badizute, gauzak pixkanaka eta ahaleginaren ordainez datozela ez badizute irakatsi, alferrik da. Ea krisiak mentalitateak aldatzen dituen, bestela hemen inguruan goi-maila desagertuko da.\nMedioetatik desagertuta dabilena zure kirola da!\nPekingo olinpiar jokoen ostean amorrazio itzela eman zidan. Orain badakit hau horrela dela, komunikabideetan lau urtez behin bizi garela, lorpen handietara kondenatuta gaudela, eta hori pasatzean, hurrengo olinpiaden zain egon behar dugula.\nDomina baino kondena ederragorik...\nDomina batek dena aldatzen du. Ama izateko asmoa neukan, baina beste urtebetez gutxienez borrokan jarraituko dut. Zurrunbiloan sartuta nago, uzteko eta ez uzteko esaten didate, baina nahiago dut itxaron, arnasa hartu, eta nire pentsamenduari bidea egiten utzi.\nUtzi ala ez utzi, beti izango zara Euskal Herriko borrokaren enbaxadorea!\nNik zabaldu dut bidea, nik daukat domina, baina nire bizipenak kontatu eta jendeari hurbiltzea beste helbururik ez dut. Horri esker jende bati gure kirola gustatzen bazaio eta probatu nahi badu, badaki nora jo.\nBurugogorra izateak zenbat balio duen erakutsiko diozue?\nBidean suertatu diren traba guztiei aurre egiteko burugogorkeria nire bertute ezinbesteko bat izan da. Burugogorkeriarik gabe aspaldi esango nuen “pikutara, haizea hartzera denak!”.


> Tous les menus\nEskolako jantegia 1901 urteko legepeko elkarte moldepean kudeatua da.\nKanbo, Ezpeleta, Itsasu, Luhuso eta Zuraide herrietaz osatua den ARTZAMENDI SINDIKATUAK, eskoletako jantegiko gelak, JANTEGI elkartearen esku uzten dizkio. Sindikatuak, eraikinaren barne guzien artaketa beregain hartzen du, bai eta eraikinaren segurtasun alorrari eta araudiei lotuak diren gastuak. Halaber doakio sukaldeko muntaduren arraberritzeari eta erosteari dagozkiena.\nJANTEGI, elkartekide hauetaz osatua da :\nJantegiaren barneak erabiltzen dituzten eskola guzietako ikasleen burasoetatik ordezkari bat eskola bana, osatzen da, izan daitezela ama-eskolakoak ala lehen mailako eskola publiko edo pribatukoak, ikastolakoak .\nSan Mixel Garikoitz eta Xalbador kolegioetatik ordezkari bira,\nARTZAMENDI Sindikatutik, hiru ordezkari.\nElkarteak, ibilerari lotuak diren gastu guziak beregain hartzen ditu :\nLangilegoaren hilabete sariak ;\nEgituraren kudeaketa : asegurantza, diruzaintza, administratiboa ;\nApairugintza (ekikagaiak) ;\nKontsumigarriak (ura, elektrika, gaza) ;\nAktibitateari lotua den barneetako mantenua ; (urinontzien garbiketa, sukaldeko erauzgailuak, parasitoen kontrako trataldiak) ;\nElkarteak, garbitasunari eta segurtasunari lotuak diren legezko aginduen zaintzea beregain hartzen ditu, bai eta janariaren alorreari finkatuak diren araubideak (GEMRCN, INRS, …).\nOstatua, 70 urtetan sortu zen garaian, 400 bat bazkide zerbitzatzen zituen. Gaurregun, 1250 bat bazkari moldatzen ditugu egunean.\nAlabaina, Jantegia berriz antolatu zuten 2005 urtean, sukalde berriak bai eta jateko gela berri bat ezarriz. 2013an, beti emendatuz zoatzin kopuruen hartzeko, 60m karratuz haunditzearen beharra izan ginuen.\n2010 urtetik geroz, Sukaldaritza Zentro gisako osasunezko onespena daukagu.\nOhiko zerbitzua 11 :30etan\n* 140 bazkide ama-eskoletatik (eskola publikoa, Andra-Mari Eskola eta Errobi Ikastola)\n* 270 bazkide lehen mailako eskoletatik (eskola publikoa, Andra-Mari Eskola eta Errobi Ikastola)\n60 lehen mailako CM2 (Eskola publiko, Errobi ikastola)\n570 kolegioko ikasle ( San Mixel Kolegioa, Xalbador ikastola)\nBazkari eramanak :\nKanbo Beherea : 40\nItsasu : 160\nLuhuso : 60\nEzpeleta : 60\n4 sukaldari laguntzaile\n5 zerbitzuko agente\n1 administratibo kide\nAstelehen, astearte, ortzegun, ortziraletan :\n8:30etatik 11:00etara eta\n- Barne auretegia 2018/2019\n- Fiche d'inscription 2020/2021\n- haur-laguntzailearen araudi nagusia\n- Compte rendu de la comission menu\nASSOCIATION JANTEGI - RESTAURANT SCOLAIRE\nAvenue Curutchague - 64250 CAMBO-LES-BAINS Tél. :+ 33(0)5 59 93 65 18 - fax: +33(0)5 59 29 98 01 - contact@jantegi.fr


Egurtek 2020ek, Zurezko Arkitektura eta Eraikuntzako Forua, 'streaming' bidez igorriko du BEC-en auditoriotik | Egurtek | BEC\nSektoreko topaketa urriaren 14an, asteazkena, eta 15ean, osteguna, igorriko da zuzenean, goizez izango diren bi saiotan. Kongresua, Jardunaldi Teknikoak eta Egurtek 2020 sarien banaketa hartuko dute barne.\nNazioarteko Foruak goizeko 9etan irekiko ditu ate birtualak, Bittor Oroz, Eusko Jaurlaritzaren Nekazaritza, Arrantza eta Elikadura Politikako sailburuordearen eta Xabier Basañez, Bilbao Exhibition Centre-ren Zuzendari nagusiaren eskutik. Haiekin batera izango ditugu Baskegurreko eta Euskal Herriko Arkitektoen Elkargo Ofizialeko hainbat ordezkari.\nDonostiako Oreka estudioko Ekaitz Uribek inauguratuko duen kongresuan nazioarteko izen handiko hainbat arkitektok hartuko dute parte, besteak beste, Casper Mork-Ulnes norvegiarrak, Jessica McGarry ipar-irlandarrak eta Mario Carreno txiletarrak.\nBaskegurreko Jardunaldi Teknikoetan, bioekonomiarekin eta bioeskualdeekin lotutako gaiak landuko dira hainbat mahai-ingurutan.\nEgurtek 2020 Sariek sei kategoria desberdin dituzte, horien artean nabarmenenak: BEM Sari Berezia Mallabiako Herriko Plazari eta Eraikuntza Saria A Estradako (Pontevedra) A Baiuca Haur Eskolako proiektuari.\nSarrera doakoa izango da webgunean aldez aurretik izena emanez: https://egurtektv.nirestream.com/\nBilbao Exhibition Centre-ko auditorioa urriaren 14ean eta 15ean zurezko arkitektura eta eraikuntzaren nazioarteko topagunea bilakatuko da, bertatik igorriko baita, zuzenean eta streaming bidez, Egurtek-en zortzigarren edizioa, sektoreko nazioarteko topagune eta profesionalen erreferentea, hain zuzen ere. Bilbao Exhibition Centre-k Euskal Herriko Arkitektoen Elkargo Ofizialaren (COAVN) eta Baskegurren -Euskadiko Zuraren Elkartea- laguntzarekin eta Eusko Jaurlaritzaren Ekonomiaren Garapen eta Azpiegitura Sailaren babesarekin antolatu du bi urtean behingo hitzordua.\nBi egun iraungo ditu Zurezko Arkitektura eta Eraikuntzako Nazioarteko Foroak, goizez izango diren bi saiotan. Egun bakoitzean, kongresu bat eta mahai-ingurua egingo da, Baskegurren Jardunaldi Teknikoen barruan, eta han landuko dira sektorearen azken joerak eta berrikuntzak.\nInaugurazio saioa urriaren 14an, asteazkena, izango da, goizeko 9etan, Xabier Basañez Bilbao Exhibition Centre-ren zuzendari nagusiaren eskutik. Basañezek sarearen bitartez parte hartuko duten guztiei emango die ongi etorria. Bestetik, Egurtek 2020aren inaugurazio ofiziala Bittor Oroz, Eusko Jaurlaritzaren Nekazaritza, Arrantza eta Elikadura Politikaren sailburuordeak egingo du.\nHaien hitzaldiak bukatu ondoren, Matxalen Acasusoren txanda izango da, Euskal Herriko Arkitektoen Elkargo Ofizialaren (COAVN) Dekanoa, zeinak Egurtek Sariak banatzeko ekitaldia aurkeztuko duen. Aurtengo edizioan hainbat kategoriako 93 lan aurkeztu dira. Jarraian, Kongresuari emango dio hasiera eta lehenengo jardunaldiko programa ixteko, mahai-ingurua egingo da. Luis Tena arkitektoa izango da bigarren jardunaldiko zeremonialaria. Oskar Azkaratek, Baskegurren zuzendari orokorrak, aldiz, asteazkeneko zein osteguneko Jardunaldi Teknikoetako eztabaidak moderatuko ditu.\nSektoreko profesionalen lan ona saritzen duten Egurtek Sarien V edizioko sarien banaketa goizeko 9:10 inguruan izango da, Kongresuaren aurretik. Saritu gehienak bertan egongo dira saria jasotzeko, nahiz eta batzuk bertara ezingo diren etorri eta internet bidez eskertuko duten lortutako saria.\nEdizio honetan berritasun gisa aurkeztu den BEM (Bois/Egurra/Madera) sari berezia Mallabiako Herriko Plazak irabazi du, Ane Arce eta Iñigo Berasategui arkitektoek diseinatutakoa. Eta Tokiko zura – Basque Quality sari berezia Restauración de la torre medieval de la ferrería hidráulica de Ibero lanarentzat izan da, José Luis Franchezek egina Leitzan (Nafarroa).\nEraikuntza Saria A Baiuca haur eskola proiektuak irabazi du A Estradan (Pontevedra), Elizabeth Abalo eta Gonzalo Alonso arkitektoen lana. Kategoria honetan accesit bat ere eman zaio Mi casa en madera proiektuari Lenten (Herbehereak), Lidewij Lenders eta Marije ter Steege arkitektoek sortutako lana.\nBarne Diseinu saria Joan Casals eta José Luis Cisneros arkitekto katalanek irabazi dute, Bartzelonako Raval auzoko Entre Balcones lanarengatik, eta accesit bat eman zaio Dendaz. This is basque design proiektuari, Elisa de los Reyes García eta Maé Durant arkitektoek aurkeztua.\nProduktuaren Diseinua Saria Lahu-rentzat izan da. Aldiz, Argitalpen saria Lander Uncilla arkitektoaren artikulu batek irabazi du: Construir con árboles, hain zuzen ere.\nEgurtek saria Javier Ojedaren lana da, Singular Ideas estudiokoa, eta zuhaitz baten enborraren zeharkako mozketa batean dago oinarrituta. Pieza dotore horretan, zurgizena (alertzea) bereizten du, eraikuntzako CLT panelen antzera, zurgiharretik (haritza).\nAurkeztutako proposamen guztiak Euskal Herriko Arkitektoen Elkargo Ofizialaren webgunean eta Egurtek-en webgunean egongo dira ikusgai.\nKONGRESUA ETA NAZIOARTEKO JARDUNALDI TEKNIKOAK\nKongresuaren saioek zurezko eraikuntzaren inguruan ikuspegi desberdinak dituzten hainbat arkitekto bilduko dituzte. Gipuzkoako Oreka estudioak emango dio hasiera asteazkenean hitzaldiari 9:30etan gutxi gorabehera. Bertan, bioeraikuntzarekin lotutako lan-ildoak azalduko ditu; izan ere, zurezko eta lastozko eraikuntzetan parte hartzen dute, irizpide klimatikoak aplikatuz. Horren adibide dira Elorrioko Txintxirri ikastola eta Urdaibaiko Lastozko Etxea. Ekaitz Uribe arduratuko da lan horiek azaltzeaz. Lehenengo eguneko programa Casper Mork-Ulnes norvegiarraren eta bere 10 metro karratuko etxolen hitzaldiak eta Emiliano López-Mónica Rivero Arquitectos Kataluniako estudioaren parte den Mónica Riveraren hitzaldiak osatuko dute.\nBigarren eguna goizeko 9:00etan hasiko da Pol Massoni, Lacol – Arquitectura Cooperativa-ren erakusketarekin. Bartzelonatik etorritako ekimen interesgarria da, eraldaketa sozialera bideratzen duena bere lana. Jarraian, Jessica McGarry irlandarraren txanda eta Mario Carreño txiletarraren txanda izango da. Beste batzuen artean bere bulego eta etxea den Fallahogey House-ri buruz eta Cerro Pochoco etxeei edo Salamankako udal kiroldegiari buruz hitz egingo dute hurrenez hurren.\nJardunaldi bakoitzaren bukaeran, bioekonomiaren ikuspegi eguneratua eskainiko da hitzaldiak eta eztabaida tartekatuko dituen lineako mahai-inguru batean. Beraz, urriaren 14eko goizean, asteazkena, Kanadako, Finlandiako eta Euskadiko zenbait adituk hartuko dute parte. Haiek euren administrazioen estrategiez gain, politika ekonomiko horiek garatzeko bioeskualdeek duten garrantzia ere azalduko dute.\nOsteguneko mahai-inguruan kasu praktikoak aztertuko dira. Hiru lurralde horietan ez berriztagarriak diren eta karbono ugari isurtzen duten produktuen ordez – plastikoa, erregai fosilak, ormigoia edo altzairua esaterako – erabili daitezkeen biomaterialak, produktuak eta zerbitzuak lortzeko martxan jarritako berrikuntzak eta proiektuak emango dira ezagutzera.\nSTREAMING BIDEZKO KONEXIOA\nStreaming bitartez igorriko diren Egurtek 2020ko eduki guztietarako sarbidea doakoa izango da erabat. Interesatuta dauden guztiek aldez aurretik izena eman behar dute ekitaldiaren web orrian: www.egurtek.com, edo hurrengo estekaren bitartez: https://egurtektv.nirestream.com/. Horrekin batera, Egurtek-ek ingelesa-gaztelania / gaztelania-ingelesa hizkuntzetarako aldibereko itzulpen zerbitzua izango du erabilgarri.\nBEC-ek idatzirik |2020-11-03T12:15:34+01:008 de urria de 2020|Albisteak|0 Iruzkin\n4 de urria de 2019 | 0 Iruzkin


Esan gabe doana edo anbiguitatearen xarma\n22 ekaina, 2015 Iritzia, Itzainak 1006\nBetidanik gustatu izan zait estetika androgenoa, hau da, sexuaren anbiguotasunarekin jolastuz, eredu maskulinoa eta femeninoa nahasten dituena. Marlene Dietrichek smoking-a jantzita eta zigarreta eskuan duela baino sofistikazio eta sex-appeal handiagorik emakume eta gizonezko gutxik erakutsi dute nire gusturako.\nModaren munduan, esate baterako, 80ko hamarkadatik hona gauzak asko aldatu dira eta ordura arte nagusi ziren emakumezko titi handiak, gerri meheak eta mokor zabalak biribiltasunik gabeko aurpegiera hezurtsu eta markatuak dituzten emakume mokor estu, bular txiki eta bizkar zabalek ordezkatu dituzte. Horren adibideetako bat da Iris Strubegger modelo austriarra. Gizonezko eredua ere aldatu egin da eta gizonkote gihartsuak baztertuz, mutil gazte bizargabe, argal eta flako antzekoak ikusten ditugu gero eta gehiago pasareletan desfilatzen.\nJoera horri jarraituz sortu zen unisex arropa. XX. mendeko lehenengo hamarkadetan Coco Chanel diseinatzaile frantsesa izan zen moda berriaren aitzindari. Berak diseinatu zituen emakumezkoentzako lehenengo trajeak, smokingak, galtza sastreak eta elastiko estuak, emakumezko arroparen patroiak hautsiz. Bide berari jarraitu zioten Yves Saint Laurent edo Armani diseinatzaileek.\nAurreko Goiberriko alean Josebe Iturriotz transfeminista polifazetikoak Drag King ikastaroak gidatzen dituela jakin dut, «emakume diagnostikatutako gorputzei» gizon izatearen esperientzia biziarazteko. Horretarako, genero ikuspegiari buruzko hainbat oinarri teoriko eman ondoren, parte-hartzaileei gizon itxura hartzen laguntzen diete bizarra margotu, bularrak ezkutatu eta hankartean zakila jarriz. Nonbait, itxura aldaketak berez dakar jarrera aldaketa. Jarraian, gizon jantzita, kalera irteten dira ezberdin ibili, ezberdin jan, ezberdin begiratu eta ezberdin ligatzeko. Diotenez, gizon baten larruan jartzea esperientzia dibertigarria eta argigarria da.\nArgazkietan ikusi dudanaren arabera, kate luze batzuk astintzen dituzten beltzez jantzitako gangster edo polizia handiputz itxura hartzen dute. Nonbait, hori da gizonezkoaren irudikapenik adierazgarriena. Ez dakit gizonezkoek argazki horietan euren burua irudikatuta ikusiko duten. Gurean horrelako portaerei gizonkeri esaten zaie, eta ez du zerikusirik gizon portatzearekin. Albistea irakurrita, hasiera batean pentsatu nuen, jakin-min hutsez, gustatuko litzaidakeela horrelako esperientzia bat izatea, jolas moduan, besterik ez bada ere. Eta jarraian bururatu zitzaidan, indarkeriaz jokatzeko nik ez dudala inolako itxura aldaketarik edo mozorroren beharrik. Nik behintzat, nahi dudanean, badakit gogorra, bortitza, gupidagabea izaten, badakit indarra erabiltzen; hainbat egoeraren aurrean naturatik jaso dugun senari bide ematen utzita ez da zaila. Tarteka, gainera, uste dut ez dela txarra agerian uztea, naturatik horrenbeste ez garela aldendu gogoratzeko.\nHalere, uste dut aberasgarriagoa dela gizaki guztiok barruan daramatzagun gizon eta emakumea uztartzen saiatzea eta, gure gabezietatik abiatua, osagarriak bilatzea. Anbiguitateak ematen du horretarako aukera eta, bide batez, sexu jokoetan rolak biderkatzeko.\nGizon portatzea eta gizonkeriak ez dira gauza bera.\n« Legazpi Guinearen begietatik\nMikel Alvarez eta Jon Artola »


STEILAS, LAB eta ELAren prentsa oharra: Haurreskolak Partzuergoko itzulera planean haurrak erdigunean jar ditzaten exijitzen dugu - Steilas\nSTEILAS, LAB eta ELAren prentsa oharra: Haurreskolak Partzuergoko itzulera planean haurrak erdigunean jar ditzaten exijitzen dugu\nNegoziazio eza, inprobisazioa eta planifikazio-falta nabariak dira Haurreskolak Partzuergoko haurren itzulera diseinatzerakoan.\nHaurreskolak Partzuergoak familiei bidalitako gutun baten bidez haurren arretarako haurreskolak irailera arte ez zituela zabalduko iragarri eta astebetera, ekainaren 8an, oraindik ere alarma egoeraren 3. fasean egonik, haurreskolen irekiera baimendu zuen. Erabaki honekin, berriro ere, interes ekonomikoak jarri dituzte hezkuntza-komunitateko partaide txikienen, hezitzaileen eta, oro har, jendartearen segurtasunaren aurretik.\nEusko Jaurlaritzak hezkuntza sistematik kanpo utzi du berriz ere 0-3 zikloa, eta irizpide pedagogiko eta haurren zein langileen ongizatearen gainetik, interes ekonomikoak lehenetsi ditu Haurreskolak Partzuergoak eskolak irekitzeko erabakia hartzeko orduan. Pandemia egoeran hiru hilabete haurreskolara joan gabe egon diren haurren behar, osasun eta segurtasunari ez erreparatzeaz gain, Hezkuntza Sailak aldebakarrez hartu ditu erabakiak, alde sozialaren iritzia kontuan hartu gabe\n– Ratioen jaitsiera. Gelako umeen kopurua proportzioan jaisten bada, gutxienez bi hezitzaile etengabean egotea eta haurren ordutegiak murriztu eta espazioen antolaketa diseinatzea eskatzen dugu.\n– Hurrengo ikasturteari begira, egon daitezkeen egoeretara egokituta prebentzio-plan desberdinak prestatzea nahi dugu: normaltasun egoera, gaixotasunaren balizko berragertzea eta itxialdi-egoerara itzultzea.\nEuskal Herrian, 2020ko ekainaren 16ean.\njoakin2020-06-16T09:52:28+02:002020 16 ekaina |Albisteak, Haurreskola, Prentsa Oharrak|


Euzkadi, 1936-01-05 | Erlijioa - Kongregazioak | Euzkadi, 1936-07-17\nErlijioa - Ekitaldiak / Erlijioa - Kongregazioak / Politika - Ekitaldiak\nEleizkizunak.— Andoni Dontzuaren bederatziurren onetan, ikaragarrizko oztetza ikaragarria gurtu dute. Baita ere ainbeste maite duten done au ikertuten notin asko batez ere baserritarrak Urkiola'ratu ziran.\nJosu Biotzaren eleizkizunetan ere, ozte asko txadonaratzen da, Korputz egunian, ikusgarriko ibildeuna egin zan txaidez-txaide. Benetan zinistuta nago zenbat eta zenbat eleizari aurka egin, orduan da gogotsuago elgoibartarrok artzen degula Josu'ren ganako maitetasuna, gutxitan ikusi izan dan baño ozte geiago zan. Egun orretan, lau itzaldi sakon, sutsu, laburki ta ulertu errexak egin ditu aita pantzeskatar Lasa gastiak. Igandian ere eleizpian, ibildeun ederra egin zan Josu Biotza'ren lagundikueri dadokiona.\nBideskundiak.— Illa onen 29'an, Ama Arantzazu'kuaren ganako bideskundia izango da. Gotzain erbarrutiko Miren-alaba guztiak. Orregaitik emen gar bizi-bizia arkitzen da Miren alaba zintzo diranen artian. Baita ere urrenagoko illian, agila'n koldobikatarrak izango dute Arantzazu'ra. Benetan, eleiz-gizonak lan ederrak egiten ari dira, eta aren da aren diote berari jarrai daiala bide orreri.\nSukarrieta'ra.— Uri ontako abertzalien arteko asmuak, goratzekuak dira oingotik, datorren uztaia'rako ibilaldi eder bat antolatu dute. Gure Maixu Aita Sabin Sukarrieta'n arkitzen dan gorputz illa ikertuta oitoztuko duten eguna izango da. Askok eman dute beren izenak, baño ondiño asko palta da eta bearrekua izango litzake ta alegin guztia egin bear degu 80 bat biltzen geran. Ibilaldi ortarako erreztasunak emanda daukate agintariak apurka txindia bat aldan geien bertaratzeko. Eta zuk abertzale gizon-emekume emanzazu gaur bertan Batzokia'n zure izena.


Jatorrizko herriak eta gutxiengoak - Berria.eus\n"Jatorrizko herriak eta gutxiengoak" bezala etiketatutako albisteen zerrenda\n«Kausarik gabeko matxinoak gara»\nSonakay taldeak hirugarren diskoa eman du argitara: 'Suerte'. Iragarri dutenez, «inflexio puntu bat» eta «jauzi bat» da orain arteko ibilbidean. Oinarria, ordea, berbera da: flamenkoa eta euskara.\nMasaien aurkako errepresio gogorra, luxuzko ehiza egitasmo baten ondorioz\nIndigena bat hil eta 44 zauritu dituzte Tanzanian, masaiek euren lurraldetik bota nahi dituztelako egindako manifestazio batean\nJatorrizko herrien «lur, lurralde eta baliabideetarako eskubidea» jasoko du Txileko konstituzio berriak\nMaiatzaren 16an amaituko du Biltzar Konstituziogileak konstituzio berriaren zirriborroa idazten. Irailaren 4an bozkatuko dute herritarrek erreferendum batean.\nMaputxeen lider Llaitulek ez du hitz egin nahi Boricekin\nCAMeko (Arauco-Malleco Koordinakundea) buruzagi Hector Llaitulek herenegun adierazi zuen ez duela Izkia Siches Txileko Barne ministroareki...\nKolonbiako indigenen zutabe nagusiak\nCRIC 1971n sortu zuten, eta harrezkeroztik indigenen eskubideen alde egin du lan. Erakunde horri eusteko, arlorik garrantzitsuena komunitateko gazteak dira.\nTiro egin dute airera Txileko gobernu berriaren Barne ministroak Wallmapura egin duen bisitan\nIzkia Sichesek maputxeen komunitate batean hartu du babesa. Camilo Catrillanca, Txileko Poliziak tiroz hil zuen gaztearen aita, berarekin zegoen tiro egin dutenean.\nDanimarkak kalte ordaina emango die sei inuiti, euren familia, hizkuntza eta kultura lapurtzeagatik\n1950eko hamarkadan asimilazio programa batera eraman zituzten Groenlandiatik, «danimarkar txiki» bihurtzeko. 34.000 euro emango dizkiote bakoitzari, eta lehen ministroak barkamena eskatuko die gaur, aurrez aurre eta ofizialki.\nAzken jagan hiztuna hil ostean, hizkuntza hori berreskuratzera deitu du haren alabak\nCristina Calderon zen Suaren Lurraldeko hizkuntza horren azken hiztuna. Lidia Gonzalez Calderon alabak jakinarazi duenez, atzo hil zen. Txileko Biltzar Konstituziogileko kide da, eta hizkuntza hori berreskuratzeko deia egin du.


- Zortzi film luze eta zortzi film labur eskainiko ditu Nantesko Zinemaldiko euskal leihoak.\n- Filmez gain, euskal zinegileen ordezkaritza zabala jasoko du jaialdiak egunotan.\nFrantzian Espainian egindako zinemari eskainita antolatzen den jaialdirik nabarmenenak, Nantesko Festival du Cinéma Espagnol izenekoak, 29. edizioa izango du aurten, eta martxoaren 28tik apirilaren 7ra egingo da. Euskal zinemaren erakusleiho garrantzitsu bilakatuko da aurten ere jaialdia Etxepare Euskal Institutuak, Euskadiko Filmategiarekin lankidetzan, babesten duen Fenêtre Basque edo Euskal Leihoari esker.\nZortzi film luze eta zortzi labur eskainiko dira aurten 19 urte betetzen dituen Fenêtre Basque-n. Hautatutako filmak jaialdiaren sail ezberdinetan ikusi ahal izango dira, jatorrizko bertsioan eta azpitituluekin, eta horietatik batzuk sariren bat lortzeko lehiatuko dira. Nantesko Zinemaldiko Euskal Leihoak, bere lemari jarraiki (Montre-toi au monde, cinéma basque) aukera paregabea eskaintzen die euskal zinemagileei euren lanak Frantziako publikoaren, kritikaren eta zinemagintza industriaren aurrean erakusteko.\nFilm laburrei dagokienez, aurreko edizioetan bezala, Kimuak programaren azken bilduman jasotako lanak eskainiko dira Nantesen; kasu honetan, 2018. urtean aukeratuak izan ziren zazpi laburrak. Horietatik bat, Miguel Ángel Jiménezen Kafenio Kastello (2018), gainera, film labur onenaren publikoaren saria lortzeko lehian sartu da. Film laburren zerrendarekin amaitzeko, Aizpea Goenaga zinemagilearen Ya está (2019) lana ere aurkeztuko da bertan; zuzendaria bera, Barbara Goenaga eta Aia Kruse protagonista dituena.\nBere film laburrekin Kimuak programan urte askotan hautatua izan den Koldo Almandozek film luze bat aurkeztuko du oraingoan jaialdian: Oreina (2018). Lan horrek, gainera, film onenaren Julio Verne saria eskura dezake. Film luzeekin jarraituz, Fermin Muguruzaren Black Is Beltza (2018) lanak lehenbiziko fikzio luzearen saria lor dezake Nantesen. Horrez gain, Josu Martinez zinegileak bigarren urtez edukiko du dokumental onenaren saria lortzeko aukera, kasu honetan Jainkoak ez dit barkatzen (2018) filmari esker; eta sail horretan lehiatuko da Mudar la piel (2018) baita ere, Anna Schultz eta Cristobal Fernandezen dokumentala.\nHoriek ez dira aurtengo Fenêtre Basque-en aurkeztuko diren euskal film luze bakarrak. Fernando Bernués zuzendariak paperetik pantailara eraman duen Bernardo Atxagaren Soinujolearen semea (2019) eleberriaren egokitzapena ere emango dute Nantesen; baita Telmo Esnalen Dantza (2018) ere. Amaitzeko, Iratxe Fresnedaren Lurralde hotzak (2018) lanak, eta hainbat sari irabazi dituen Un día más con vida (2018) Raul de la Fuente eta Damien Nenowren animaziozko filmak ere izango dute tartea jaialdian.\nZinemagintzaren praktikatik apur bat aldenduz, azkenik, Donostiako Zinemaldiko zuzendari Jose Luis Rebordinosek Javier Bardem aktoreari elkarrizketa bat egingo dio Nantesko operan; azken hau baita aurtengo edizioko artista omendua. Amaitzeko, Euskadiko Filmategiko zuzendari Joxean Fernandezek, Euskal Zinema: zinemagileen hiru belaunaldi liburuaren frantseserako itzulpena aurkeztuko du ekitaldi batean. Euskal zinemagintzaren hiru belaunaldi aztertzen dituen argitalpen hau Etxepare Euskal Institutua, Euskal Kultur Erakundea (EKE) eta Euskadiko Filmategiaren arteko elkarlanaren fruitua da.\nFenêtre Basque-eko filmen zerrenda\nKafenio Kastello (2018), Miguel Ángel Jiménez\nZain (2018), Pello Gutiérrez\nNo me despertéis (2018), Sara Fantova\n592 Metroz Goiti (2018), Maddi Barber\nAncora Lucciole (2018), Maria Elorza\nEspedizio Handia (2018), Iban del Campo\nAma (2017), Josu Martinez\nYa está (2019), Aizpea Goenaga\nFilm luzeak: dokumentalak, fikzio lanak eta animazioa\nOreina (2018), Koldo Almandoz\nBlack is Beltza (2018), Fermin Muguruza\nJainkoak ez dit Barkatzen (2018), Josu Martinez\nMudar la Piel (2018), Anna Schultz eta Cristobal Fernández\nSoinujolearen Semea (2019), Fernando Bernués\nDantza (2018), Telmo Esnal\nLurralde Hotzak (2018), Iratxe Fresneda\nUn día más con vida (2018), Raúl de la Fuente eta Damien Nenow


Georges Eekhoud - Wikipedia, entziklopedia askea.\nAnberes, 1854ko maiatzaren 27a\nSchaerbeek, 1927ko maiatzaren 29a (73 urte)\nEscal Vigor (en)\nGeorges Eekhoud (Anberes, 1854ko maiatzaren 27a - Brusela, 1927ko maiatzaren 29a) Belgikako idazlea izan zen. Frantsesez idatzi zuen. Eleberri eta kontakizun errealistak idatzi zituen: La nouvelle Carthage (1888, Kartago berria, Anberesko talasokrazia berriari buruzko eleberria), Les fusillés de Malines (1891, Malinasko fusilatuak), Le cycle patibulaire (1895, Urkabe zikloa) eta Escal Vigor (1899). Auzitara eraman zuten azken eleberri hori zela eta. Le coq rouge literatura aldizkaria sortu zuen 1895ean.\nWikimedia Commonsen badira fitxategi gehiago, gai hau dutenak: Georges Eekhoud\nGutenberg proiektua: 6122\nOrriaren azken aldaketa: 20 otsaila 2019, 09:04.


“Egonkortze prozesuan dagoen proiektu subiranista garatzen laguntzeko utzi dut Idazkaritza Nagusia” | EA - Eusko Alkartasuna\nHasiera » Albisteak » “Egonkortze prozesuan dagoen proiektu subiranista garatzen laguntzeko utzi dut Idazkaritza Nagusia”\n“Egonkortze prozesuan dagoen proiektu subiranista garatzen laguntzeko utzi dut Idazkaritza Nagusia”\nArgitaratua honek egina: Prentsa Bulegoa data Eka 25, 2019 honetan: Albisteak, Berriak\n“Alderdiari, osasuna; abertzaletasunari, batasuna, eta aberriari oinarri politiko berriak ezartzen lan egin dut”\n“Egonkortze prozesuan dagoen proiektu subiranista garatzen laguntzeko” utzi du Pello Urizarrek Eusko Alkartasunako Idazkaritza Nagusia, gaur goizean, Donostiako egoitzan emandako prentsaurrean azaldu duenez. Pertsonalean ziklo baten amaiera dela ere adierazi du Urizarrek, “baina ez Eusko Alkartasunaren ibilbide politikoarena”. Nazio Batzorde Eragilearen zuzendaritzan egon den hamarkadan “alderdiari, osasuna; abertzaletasunari, batasuna, eta aberriari oinarri politiko berriak ezartzen” lan egin duela azpimarratu du bere agurrean.\nAzken hamar urtetako irakurketa politikoa egin du Urizarrek, 2009an “bortxazko gatazkak bizirik” zirauela gogoratuta, “Espainiar estatuak bide polizial eta judizialak erabiliz euskal politika, kulturgintza eta euskara bera erausi nahi zituen; Estatutu politiko berriaren gaineko kontsultaren inguruan sortu ziren ilusioak zapuztu zizkiguten, eta erakunde nagusietan euskal gizartearen isla ez zen ordezkaritza zegoen”. Erantzukizunez lan eginda, 2011an Bildu sortu zen, “indar subiranisten metaketa, bide demokratiko hutsen borroka eta, gizarte justu eta zoriontsu baterako”.\nAhalegin horren ondorioz, gaur “Euskal Herria Bildu den errealitate politiko eta soziala egonkortuta”, esku berriak behar dituela uste du idazkari nagusi kargua utzi duen Urizarrek eta lasai erretiratu daitekeela uste du “justizia soziala eta bizitza duinak eztabaida politikoaren erdigunean jartzea; ETAren armak behin betiko desagertzea; Ipar Euskal Herriak bere izaera propioa adierazten dion erakundea eratzea; Europan autodeterminazio eskubidea Estatu gabeko nazioei onartzea; Nafarroak bere buruari harro begiratzea” lortuta.\nDena ez dago egina, dena den: “Lorpen horietako askok lanketa sakona behar dute, baina hori hurrengoei dagokie; ate joka datorren belaunaldi politikoari”. Hurrengo idazkari nagusia primaria bidez hautatuko dela aurreratu du Urizarrek, zehaztasunak aurrerago emango direla esanda.\nGaurko prentsaurrea eta gero, militantzia soilera bueltatuko dela adierazi du idazkari nagusi izandakoak, “Idazkaritza Nagusiaren ardura hartu aurretik 23 urtez egin bezala”. Agur bezala, “ondo eginak gogoan hartzeko eta gaizki eginak barkatzeko” eskaria egin du Urizarrek.\nHemen, Pello Urizarrek egindako hitzartze osoa:\n2009an hasitako bideari amaiera emateko ordua heldu zait. Beti pentsatu izan dut eginkizun guztietan zikloak daudela eta osasuntsua dela ardura guztietan eraberritzeak ematea. Inork ez du balio gauza guztietarako eta are gutxiago betirako. Esperientzia ziklo bakoitza gogoak jaiotzen du, indarrak mantendu eta jakinduriak itxi.\nNiri dagokidanez, Eusko Alkartasunako Idazkaritza Nagusia utzi dut, egonkortze prozesuan dagoen proiektu subiranista garatzen laguntzeko. Orain arte egin behar nuena egin dut, 10 urtetan zehar, ilusioz eta arduraz, alderdiari osasuna, abertzaletasunari batasuna eta aberriari oinarri politiko berriak ezartzen ahalegindu naiz. Garaiek eta gertaerek erakusten dute bakoitzaren neurria, eta gertaera asko bizi izan ditut 10 urteotan, eta garai berria irekitzen den honetan, jende, ikusmolde eta bizipen freskoak behar direla sinetsita nago.\nUrte asko daramat Eusko Alkartasunan. Gazte Abertzaleaken hasi, zinegotzi gero, eta Idazkari Nagusi azken urte hauetan. Ibilbide luze horretan bidaide asko izan ditut; etapa bakoitzean lagun eta arerio politiko ezberdinak izanik, baina eremu politikoa eta pertsonala desberdintzen ahalegindu naiz.\nNiri dagokidanez ziklo baten amaiera heldu da gaur, baina ez Eusko Alkartasunaren ibilbide politikoarena. Bide hau ez nuen nik hasi. Ni baino lehenago egon dira herrigintzan, kulturgintzan eta politikagintzan orokorrean maisuak, bakezaletasunaren ikurrak eta abertzale zintzoak. Horien guztien bidea jarraitu dut nik 10 urteotan, eta bada garaia lekukoa pasatzeko.\nEusko Alkartasunako Idazkari Nagusi izendatu nindutenean, bortxazko gatazkak bizirik zirauen. Espainiar estatuak bide polizial eta judizialak erabiliz euskal politika, kulturgintza eta euskara bera erausi nahi zituen. Estatutu politiko berriaren gaineko kontsultaren inguruan sortu ziren ilusioak zapuztu zizkiguten, eta erakunde nagusietan euskal gizartearen isla ez zen ordezkaritza zegoen.\nBaina zailtasunak ez gaitu inoiz beldurtu. Hare gehiago, erantzukizunez ekin genion garai zail horri eta, proiektu politiko orokorra erditu genuen 2011an; Bildu. Indar subiranisten metaketa, bide demokratiko hutsen borroka eta, gizarte justu eta zoriontsu baterako elkarlan herrikoia eta instituzionala. Gure bihotz eta buruak, esku eta gogoak jarri genituen ezberdinen arteko mugimendu hori hauspotzen. Gaur, Euskal Herria Bildu den errealitate politiko eta soziala egonkortuta, esku berriak behar dituela deritzot bultz egiten jarraitzeko, horregatik lehen lerrotik erretiratzen naiz.\nEta erretiratzen naiz pozik. Lortu dugulako justizia soziala eta bizitza duinak eztabaida politikoaren erdigunean jartzea. Lortu dugulako ETAren armak behin betiko desagertzea. Lortu dugulako Ipar Euskal Herriak bere izaera propioa adierazten dion erakundea eratzea. Lortu dugu Europan autodeterminazio eskubidea Estatu gabeko nazioei onartzea. Lortu dugu Nafarroak bere buruari harro begiratzea, lozorrotik esnatuta.\nOraindik lorpen horietako askok lanketa sakona behar dute, baina hori hurrengoei dagokie; ate joka datorren belaunaldi politikoari. Demokrazia exijitzen duen belaunaldiari, Euskaraz bizi nahi duen belaunaldiari, batasun politikoan sinisten duen belaunaldiari, Martxoak 8ko uholdeen belaunaldiari, aniztasuna gizalege duen belaunaldiari… Hori baita politikari izatea; Ikusi, ikasi, egin, irakatsi eta lekukoa pasa.\nLekukoa pasatzeko primaria bidezko prozesua martxan jarriko da hurrengo asteetan, Idazkari Nagusi berria aukeratu dezan Eusko Alkartasunako afiliazioak. Horren inguruko informazioa helaraziko dizuete, baina ez nik, eta ez gaur.\nNiri, militantzia soilera bueltatzeko unea heldu zait, Idazkaritza Nagusiaren ardura hartu aurretik ere 23 urtetan egin nuen moduan. Euskal Herri aske eta justuago bat eraikitzeko aukera asko dauzkagu inguruan eta ziur nago bat egingo dugula bidean.\nOngi eginak gogoan hartzeko eta gaizki eginak barkatzeko eskariaz agurtzen zaituztet.


Delhiko metroa - Wikipedia, entziklopedia askea.\nInaugurazioa 2002ko abenduaren 24a\nDelhiko metroa (hindiz: दिल्ली मेट्रो) Indiako hiriburuko metro-sistema da.\nDelhi eta bere hiriak, Gurgaon, Noida, Faridabad, Bahadurgarth eta Ballabhgarth zerbitzatzen duen metroa (ingelesez: rapid transit) da. Dudarik gabe Indiako metro handiena da eta bigarren zaharrena Kolkatakoaren atzetik. Munduko zortzigarren metro-sistema luzeena da eta bidaiarien kopuruagatik hamaseigarrena. Sarea zortzi koloredun lineaz osatuta dago, 343km eta 250 geltoki dituelarik. Sistemak, lur azpiko zatiaz gain, lur goitikoa ere badu. Delhiko metroak egunero 2700 bidaia baino gehiago egiten ditu, goizeko 05:00etatik gaueko 23:30era arte.\nDelhiko metro erreil-korporazioa Indiako eta Delhiko gobernuak sortu zuten 1995eko maiatzean. Planifikazioa eta lur-lanak hiru urteetan zehar egin ziren, eraikuntza 1998an hasi zelarik.\nLehenengo lur mailatik gorako zatia (Shahdara to Tis Hazari), linea gorria 2002ko abenduaren 24an ireki zen. Atal Bihari Vajpayeek inauguratu zuen. Linea horiko lehenengo lur azpiko zatia (Vishwa Vidyalaya - Kashmere Gate) 2004ko abenduaren 20an ireki zen. Lana faseetan zatitu zen, lehenengo fasea 3 lineaz osaturik zegoena 2006an amaitu zen eta bigarrena 2011n. Hirugarren fasea bere amaieran dago, 2019an bukatzeko programatuta. Azkenik, espero da laugarren fasea 2019an hastea.\nDelhiko metro erreil-korporazioa (DMRC), bai Delhiko gobernuak eta baita Indiako gobernuak ere kontrolatzen eta aurrera eramaten dute. Nazio batuek 2011n egiaztatu zuten DMRC zela munduko lehenengo metro-sistema berotegi-efektuko gas-emisioak murrizten. Hirian 630000t murrizten dira urtero. Metro honek Guargon eta Noidako metro-sistemarekin lotura du, txartel berdina erabiltzen dutelarik. 2019ko otsailaren 5ean DMRCk Guargoneko metro-sistemaren kontrola hartu zuen, finantza-arazoekin zebilelako hau.\nMetro-sistemaren kontzeptua Delhin trafiko- eta bidaia-ikerketa batetik sortu zen (Delhiko hirian egin zena) 1969an. Hurrengo urteetan, zenbait gobernuko batzorde ofizial enkargatu ziren teknologia, ibilbidearen lerrokadura eta gobernuaren jurisdikzio-arazoak aztertzeko. 1894an arte urbanoko batzordeak modalitate anitzeko garraio-sistema sustatzeko proposamen bat egin zuen. Hemen, hiru metro-sistema korridore, metroaren handiketa eta errepideko garraio-sareak garatzeko lanak egingo ziren.\n1981 eta 1998 artean, biztanleria bikoiztu zen eta ibilgailuen kopurua bost aldiz handitu zen. Ondorioz, trafiko-blokeoa eta kutsadura larritu ziren, jendeak ibilgailu motorizatu propioa hartzen zuelako, hiriko autobus-zerbitzua kolapsaturik bai zegoen. 1992an autobus-garraioa pribatizatu zen arazoari irtenbide bat emateko. Baina emaitza txarrak eman zituen, autobus zaharrak ibilbide luzeak eginez, kutsadura handituz, jende-pilaketak, kalifikazio gabeko gidariak azkar eta gaizki ibiltzen eta itxarote-lerro luzeak. Konponbide baten bila, indiako gobernuak Delhiko gobernuarekin konpainia bat sortu zuten 1995eko maiatzak 3an, Delhiko metro erreil-korporazioa (DMRC) izena zuena. E,Sreedharan zen zuzendaria eta honek bere kargua Mangu Singhi eman zion 2011ko abenduak 31n.\nHasierako eraikuntza[aldatu | aldatu iturburu kodea]\nDelhi metroko eraikuntza fisikoa 1998ko urriak 1ean hasi zen. Kolkata metroko eraikuntza-arazoak bizi ondoren (berandutu egin zen eraikuntza eta hasierako kostea 12 aldiz handitu zen) DMCRren helburu nagusia denbora epearen barruan eta hasieran akordaturiko kostea zainduz eraikuntza aurrera eramatea zen. DMCRk langileak kontratatzeko eta diru-laguntzak aukeratzeko boterea zuen. Honek Hong Kongeko MTRC (erreil-empresa) kontratatu zuen aholkuari tekniko bezala garraio azkarraren operazioan eta eraikuntza tekniketan laguntzeko. Hori dela eta eraikuntzak arazorik gabe jarraitu zuen, 2000ko desadostasun gertaera larria kontuan hartu gabe. Proiektuan adostuta zegoen erreil-zabalera aldatu behar izan zuten erreil-ministerioak horrela esan zuelako. Lehenengo metroko linea, linea gorria, Atal Bihari Vajpayeek inauguratu zuen (indiako lehen ministroa) 2002ko abenduaren 24an. Delhiko metroa Indiako bigarren metro-sistema handiena bilakatu zen, Kolkatako metro-sistemaren atzetik linea horiko sekzio bat ireki zutenean 2004ko abenduaren 20an. Metroaren linea hau garai horretan Indiako lehen ministroak zabaldu zuen, Manmohan Singhek hain zuzen.\nMultimedia: Delhi Metro\nOrriaren azken aldaketa: 21 abendua 2019, 22:38.


Errege dekretuaren aplikazio-gida 1495/2011 legea garatzen duen sektore publikoaren informazioa berrerabiltzeari buruzko 37/2007\nGida honen helburua informazioa ematea da eta ematea estatuko sektore publikoko erakundeek l a ezartzeko behar den informazioa behar bezala egin ditzaten egokitzapenak eta mantentze-lanak behar diren informazio-sistemak eta web guneak elkarrekin gauzatua. ogasun eta herri administrazio ministerioak eta Industria, energia eta Turismo ministerioak, 2012ko otsailean argitaratu zen.\nGida jarraitu beharreko urratsak deskribatzen ditu, eredu edo erremintak ,-proposamena lagunduko dien eta euskarri-antolaketaren eskema argitaratu eta eskura jartzeko de la información del Sector público.\n1495/2011 Errege Dekretua, urriaren 24koa, 37/2007 legea, azaroaren 16koa, sektore publikoko informazioa berrerabiltzeari buruzkoa, estatuko sektore publikoko Eremua (Boeren 269. zk 2011 (e) ko azaroaren 8a)\narauak eguneratzea: 18/2015 Legea, uztailaren 9koa, 37/2007 legea aldatzen duena, azaroaren 16koa, sektore publikoaren informazioa berrerabiltzeari buruzkoa (BOE, 2015eko uztailaren 10eko núm.164)\nDatos.gob.es ataria da izaera nazionaleko ataria antolatzen duen "eta kudeatzen du jendaurreko informazio-" Sektore Publikoko Katalogoa.\nEap informazio osagarria: Sektore publikoaren informazioa berrerabiltzeko.\nEap ere: Elkarreragingarritasuna - informazio-baliabideen Técnicas-reutilización Arauak\nErrege dekretuaren aplikazio-gida 1495/2011 legea garatzen duen sektore publikoaren informazioa berrerabiltzeari buruzko 37/2007 (PDF - 6,88 MB) – argitaratze ofiziala noiz 2012 –.


Larrondoko larre-aldirako izena emateko epea datorren ostiralean amaituko da | El Diario Vasco\nTolosa GoierriLarrondoko larre-aldirako izena emateko epea datorren ostiralean amaituko da\nLarrondoko larre-aldirako izena emateko epea datorren ostiralean amaituko da\nAMAIA GOIKOETXEA AMEZKETA. Sábado, 22 diciembre 2018, 01:26\nUrtero bezala, Amezketako Udalak Larrondoko larre-aldirako izena emateko epea zabaldu du abenduaren 30era arte. Larrondon behiak, zaldiak, behorrak, ahuntzak eta ardiak larreratzeko epea 2019ko maiatzaren 1ean ireki eta 2020ko martxoaren 31n amaituko da; eta behorrak larreratzeko epea urriaren 12an irekiko da, 2020ko martxoaren bukaerarekin ixteko. Orain zabaldu den izena emateko epea ganaduzale guztiei zuzendua dago, baita ganadua udazkenean larreratzen dutenei ere. «Garbi gogorarazi nahi nuke nahiz eta ganadua udazkenean larreratu, udaletxean orain eman behar dela izena, ordainketarekin batera», adierazi du Iñaki Amundarain Amezketako alkateak. Neurri honi jarraipen zehatza egingo diote Udaletik, eta agindu hau betetzen ez bada neurriak hartuko dituzte.\nBestetik, «Enirio-Aralarko larreetara bota aurretik Larrondora ganadurik ez botatzeko eta zuzenean Enirio-Aralarkoetara botatzeko» eskatu die Udalak ganaduzaleei, baita «landatuta dagoen landare gaztea eta itxiturak errespetatzeko» ere. Izena emateko epea zabalik dago ostiralera arte. Izen-ematearekin batera ordainketa ere egin beharko da: ardi eta ahuntz bakoitzeko euro bat, eta behi eta behor bakoitzeko 10 euro.\nOlentzero eta Mari Domingi etzi etorriko dira Usarrabira Olentzero eta Mari Domingi 17.30ean etorriko dira Urkamendira astelehenean


Kutxa Bira ekimena iritsi da Humanitate eta Hezkuntza Zientzien Fakultatera - Berriak - Mondragon Unibertsitatea\nKutxa Bira ekimena iritsi da Humanitate eta Hezkuntza Zientzien Fakultatera\nKutxa Bira ekimeneko kutxa Mondragon Unibertsitateko Humanitate eta Hezkuntza Zientzien Fakultatera iritsi da, gaur, ekainak 4. Aretxabaletako campusean egindako ekitaldian, Fakultateak bere ametsa zekarren testua sartu du kutxan.\nBerez, Kutxa Bira ekimena maiatzaren 30ean amaitu zen Seguran, baina Ikus-entzunezko Komunikazioko graduko bi ikaslek kutxa Fakultatera ekarri dute, gaur, Kimu Berri ekitaldira (Kimu Berri ekitaldian saritzen dira Ikus-entzunezko Komunikazioko ikasleek egindako Gradu Bukaera Lan onenak). Hain zuzen ere, Amaia Renobales eta Iban Garcia ikasleek ekimenaren jarraipen osoa egin dute beraien Gradu Bukaerako Lanean (GBL).\nIparra Hegoa elkarteak antolatu du Kutxa Bira ekitaldia. Elkarte horrek, berez, Ipar Euskal Herriaren eta Hego Euskal Herriaren arteko loturak sendotzea du helburu, eta urtero antolatzen du izen bereko aste bat, Seguran. Iaz eta aurten ezin izan dute antolatu, Covid-19ak eragindako egoeraren ondorioz. Ekitaldi hori eta beste hainbat antolatu gabe gelditzeak euskal kulturgintzari, euskarari eta euskal herritarren arteko harremanei kalte egin dielako kezkarekin, Kutxa Bira ekitaldia prestatu zuten, Baionako Bernat Etxepare lizeoarekin batera.\nKutxa herriz herri ibili da azken hilabeteetan, martxoaren 20an Patagoniatik (Argentina) abiatu ondoren. Euskal Herriko lurralde osoko 70 herri baino gehiagotik pasatu da. Herri bakoitzean, bertako elkarte edo mugimendu batek egin dio harrera, eta kutxaren barruan sartu dute amets mezu bat.\nIban Garcia eta Amaia Renobales ikasleek kutxaren ibilbidea jarraitu dute. Ikasleek bideoak grabatu dituzte eta makina bat elkarrizketa egin dituzte dokumental batean jasotzeko. Beren GBLa aurkezteko, kutxa bera ekarri dute Kimu Berri ekitaldira.\nAretxabaletako ekitaldian, bertsoak kantatu, aurreskua dantzatu eta Fakultatearen mezua sartu dute kutxaren barruan. Humanitate eta Hezkuntza Zientzien Fakultatearen mezuak jaso du herrigintzaren eta euskararen hedapenaren ezinbesteko katebegia izaten jarraitzeko asmoa.


Arritxulo-Arantza mendi irteeran izen emateko azken eguna | Noaua Kultur Elkartea\nHemen zaude: Hasiera » Aisia » Arritxulo-Arantza mendi irteeran izen emateko azken eguna\nArritxulo-Arantza mendi irteeran izen emateko azken eguna\nBy\tnoaua\ton\t2017-02-08\tin\tAisia, Jendartea, Kirola\nUztailera arte, Bidasoako Kontrabandisten ibilbidea osatuko du Andatza M.K.T.-k 7 etapetan. Lehenengoa hilaren 15ean egin zuten, Hondarribia eta Arritxulo artekoa. Bigarrenak, Arritxulo eta Arantza lotuko ditu igande honetan, otsailaren 12an. 19 kilometroko bidea osatzeko goizeko 07:30etan Oiardo Kiroldegian jarri dute biltzeko hitzordua. Joan etorria autobusez egingo denez, aurrez eman beharko da izena. Otsailaren 8a baino lehen 10 euroko ordainketa egin beharko da kontu zenbakiotako batean:\nOharrak: “Andatza M.K.T-k antolatzen dituen irteeretan parte hartzeko derrigorrezkoa da, mendiko federatua izatea eta aseguru txartela indarrean edukitzea. Federatu gabe dagoenari tramitea egingo diogu, hala nahi badu. Horretarako gure web orrian aurkitzen da egin beharrekoa, edo gurekin harremanetan jarri”.\nAntolatzailea: Andatza M.K.T.\n-Urtarrilak 15: “Bidasoako Kontrabandistak”: Hendaia-Hondarribia-Harritxulo.\n-Otsailak 12: “Bidasoako Kontrabandistak 2”: Arritxulo-Arantza.\n-Martxoak 12: “Bidasoako Kontrabandistak 3”: Arantza-Beintza.\n-Apirilak 9: “Bidasoako Kontrabandistak 4”: Beintza-Ziga.\n-Maiatzak 14: “Bidasoako Kontrabandistak 5”: Ziga-Erratzu.\n-Ekainak 11: “Bidasoako Kontrabandistak 6”: Erratzu-Etxalar.\n-Uztailak 9: “Bidasoako Kontrabandistak 7”: Etxalar-Biriatu.\n-Irailak 9-10: Posets 3.375 m.\n-Urriak 8: Anboto.\n-Azaroak 12: Elgeako zerra.\n-Azaroak 23,24,25: Mendi Astea.\n-Abenduak 17: Hendaia-Ibardin.\n“Amaia Zubelzuk eta Ander Aisak prestatutako “Andatzakoak Perdidon” ikuskizun bizia ezagutzeko aukera izan genuen azaroako Mendi Astean. Ordesan bizi izan genituen 3 egunetako ibilaldien bideoa ikusgai duzu lotune honetan: https://goo.gl/photos/fBcQx53CZfT7smc68.”